Ini 6 Penghormatan Terakhir Peribadi Ratu Sewaktu Pengebumian Putera Philip

Ratu Elizabeth memberi penghormatan terakhir kepada suaminya yang dikasihi selama 70 tahun dengan enam sentuhan peribadi di majlis pengebumian . Disebabkan sekatan COVID, ratu duduk bersendirian di Kapel St George sambil memandang keranda Philip. Berikut adalah enam penghormatan terakhir yang dilakukan oleh Ratu semasa majlis pengebumian Putera Philip.

Menurut The US SUN, Ratu dikatakan membawa foto mereka berdua di dalam beg tangannya sewaktu pengebumian. Ratu juga dikatakan membawa foto dirinya bersama Philip sewaktu bercuti di Malta dan menyimpan salah satu sapu tangan suaminya pada hari yang memilukan.

Ratu Elizabeth dikenali sebagai Lilibet oleh ahli keluarga terdekat. Hal ini kerana itu adalah nama panggilan (nickname) yang diberikan oleh bapanya, George VI, dan Philip memanggilnya dengan nama haiwan peliharaan.

Di atas keranda Philip turut terdapat kad tulisan tangan “dalam ingatan penuh kasih saying”, dan Admiral of the Fleet naval cap dan pedang .  Tanda tangan pada kad yang ditulis juga dibaca dengan nama Lilibet.

Ratu memilih bunga untuk pengebumian Putera Philip sebagai penghormatan kepada suaminya.

Ratu memilih bunga-bunga seperti lili putih ,mawar putih kecil, freesia putih, white waxflower, white sweet peas, dan jasmine  untuk karangan bunga di keranda Duke of Edinburgh sebelum mengucapkan selamat tinggal.

Ahli keluarga diraja diberi momen privasi untuk mengucapkan selamat tinggal kepada Putera Philip.

Pengebumiannya disiarkan kepada berjuta-juta orang di seluruh dunia. Ini adalah pertama kalinya momen itu disiarkan di televisyen dan menandakan momen yang sangat penting bagi sejarah diraja.

Ratu memilih foto kegemaran Putera Philip sebagai penghormatan terakhir kepadanya.

Melalui twitter keluarga diraja @RoyalFamily , menyiarkan foto Putera Philip yang mengangkat topi dan berjalan pergi setelah pengebumian selesai.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Saya Dah Bertaubat” – Aliff Syukri Enggan Lagi Riak, Shahida Akui Suami Banyak Berubah

Menjawab persoalan tidak lagi dihimpit dengan pelbagai kontroversi panas, jutawan kosmetik Dato Sri Aliff Syukri berkata dia enggan lagi terpalit isu sedemikian.

Menurut Aliff kepada Murai.my, dia akui berasa malu apabila anak-anaknya sudah meningkat remaja dan membaca pelbagai jenis komen yang diberikan oleh warganet kepadanya. Berazam untuk menjadi lebih matang, dedah Aliff lagi dia berasa gembira kerana kehidupannya lebih bermakna selain mendapat sokongan isteri tercinta, Datin Seri Nur Shahida.

“Jujurnya saya tidak takut kepada sesiapa tetapi saya ingin menjadi lebih matang. Pertama, saya pun dah tua, umur 34 tahun dan anak saya pun dah meningkat remaja jadi mereka pun sudah boleh baca komen (di media sosial) dan saya pun rasa malu.

“Kedua, cikgu disiplin saya dekat sebelah ini (Shahida). Dia yang banyak bantu saya dan pada tahun ini saya dah bertaubat. Saya enggan lagi meriak-riak”

“Sebenarnya saya merasakan hidup tanpa kontroversi ini lebih seronok dan saya sebenarnya dah lama ingin jadi macam ini (tanpa kontroversi) tetapi orang tetap mencari salah saya”

“Saya seronok menjadi Aliff Syukri yang baru, lebih fresh” katanya

Mengulas mengenai perubahannya, Aliff berkata dia mula berazam berbuat sedemikian ketika pelancaran lagunya yang berjudul Ingin Bahagia pada Mac tahun lalu.

Jelas Aliff, orang ramai menganggapnya ia sebagai gimik namun tegasnya airmata darah itu sebagai simbolik bahawa dia ingin berubah.

“Lagu saya yang lama yang ada menunjukkan air mata darah itu yang orang anggap gimik sebenarnya ia adalah real. Malah isteri saya pun bertambah baik dan romantik dengan saya. Alif – Dulu YouTube saya dibayar beratus ribu. Sekarang ini saya sedar dan fikir, mana yang penting? Duit ke atau kematangan? Dia ada dua. Kalau dapat duit, awak mungkin akan hilang keluarga dan darjat. Jadi saya terpaksa buat pilihan mana satu yang saya mahu.

“Saya rasa ‘aku dah tua dan umur pun dah 34’ . Anak saya pun sekarang lebih tinggi daripada saya. Kadang-kadang bila pergi sekolah ada yang tegur anak mengenai saya”

“Bila saya nampak perubahan itu, dia jadi sendiri. Bila arwah abah saya meninggal, saya terfikir kalau aku mati esok, adakah aku nak tinggalkan video-video yang tak baik impaknya kepada orang?” dedah Aliff

Bagi Shahida pula, dia meluahkan rasa syukur dengan perubahan ketara yang dilakukan oleh suaminya. Kongsi bekas anggota kumpulan Solehah ini, Aliff yang ‘baharu’ ini lebih banyak luangkan masa bersama keluarga.

“Alhamdulillah saya bersyukur sebab dia pun tidak adalah sibuk sangat dengan content YouTube, lebih banyak luang masa dengan keluarga.Banyaklah perubahan” kongsi Shahida

Dalam perkembangan lain, Aliff telah dilantik sebagai e- duta kepada jenama kerusi Gintell. Aliff berkata dia gembira apabila dipilih menjadi wajah kepada jenama terkenal itu selama setahun .

Malah dia turut menyifatkan tawaran ini sebagai rezeki perubahan dirinya.

“Hari ni adalah hari yang paling bersejarah buat saya apabila saya dilantik untuk menjadi Ambrassador untuk  @GintellMalaysia dan Juga Terima kasih buat Dato Gohh di atas perlawaan kepada saya sebagai Embrassador.. saya akan lakukan yang terbaik.Memandangkan saya juga adalah salah seorang pengguna setia Gintel daripada 15 tahun yang lepas” kongsi Aliff di laman Instagram

A post shared by Aliff syukri bin kamarzaman (@aliffsyukriterlajaklaris)

Sekadar info, Aliff dan Shahida telah berkahwin pada Ogos 2007 dan hasil perkahwinan dikurniakan lima orang cahaya mata Ammaar Ahyan, Qadejah El Zahra, Ibraheem Adham, Yusoff Al Qardawi dan Raudhah Arshiyah. Selain itu, pasangan ini turut mempunyai seorang anak angkat perempuan yang dikenali sebagai Ameena.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[TEMUBUAL EKSKLUSIF] Dilabel Penyanyi Wanita Berpengaruh, Aina Abdul Mahu Sentiasa ‘Down To Earth’

Penyanyi dan komposer berbakat besar, Aina Abdul berkata dia enggan mendabik dada tatkala menerima pelbagai pengiktirafan dan anugerah kebelakangan ini.

Ini termasuklah gelaran antara penyanyi wanita berpengaruh bagi tahun 2020 dan 2021 yang disifatkan oleh peminatnya selepas melihat nama Aina meniti pelbagai kejayaan penangan ‘comeback’ nya menerusi lagu Sumpah.

Menurut Aina kepada Murai.my, dia berasa terharu apabila diberikan pelbagai penghargaan. Namun jelas Aina, dia lebih selesa jika dikenali sebagai figura yang mempunyai bakat dalam bidang nyanyian dan penulisan lagu serta bukanlah mengharapkan penghargaan semata-mata.

“Saya rasa gembira dan terharu seandainya ada pihak yang melabelkan saya sedemikian (penyanyi wanita berpengaruh) sebab saya baru sahaja dikenali ramai”

“Terima kasih yang memberikan saya pelbagai penghargaan tetapi saya tak rasa saya macam itu. Saya sendiri pun tak berani nak anggap diri saya sebagai artis. Setiap kali saya nak perkenalkan diri saya, saya akan cakap ‘Aina Abdul, penyanyi dan pembuat lagu’.”

“Saya rasa kalau dilabelkan sebagai artis mungkin orang tak akan faham dari segi kerja nya. Tapi kalau macam penyanyi dan penulis lagu orang mungkin akan lebih faham” katanya

Ketika ditanya mengenai sambutan tiga lagu baharunya termasuk sebuah lagu raya berjudul Syukur Lebaran dan Sepi di dalam versi Korea, Aina gembira kerana rata-rata peminat menerima dengan baik ketiga-tiga lagu berkenaan.

Dedah Aina lagi, video muzik Sepi versi asal kini menghampiri 1 juta tontonan dalam masa 2 bulan di laman YouTube sekaligus menjadi antara lagunya yang paling pantas mendapat capaian berkenaan.

“Saya gembira apabila ramai menerima baik lagu-lagu saya. Semua orang tahu macam mana saya nak menapakkan diri di dalam industri. Kadang-kadang ada juga orang yang cakap kenapa susah Aina nak dapatkan jutaan penonton dalam sesebuah karya”

“Bagi mereka itu mudah sebab mereka melihat pencapaian artis lain. Sebab itu saya tidak suka perbandingan. Artis lain mempunyai perjalanan mereka dan saya sendiri mempunyai perjalanan sendiri. Bagi saya, untuk dapatkan jutaan penonton sebenarnya merupakan tugas yang agak sukar .Bila saya dah capai 1 juta penonton dengan mempunyai pasukan dan kelab peminat saya yang kecil dan tak ramai pun, saya anggap ia sebagai satu pencapaian yang cukup bermakna dan gembira” dedahnya lagi

Aina ditemui Murai.my di Restoran Majapahit, Mont Kiara Kuala Lumpur bersempena dengan Majlis Berbuka Puasa dan kenduri kesyukuran Aina Abdul bersama media. Dalam temubual ini, Aina turut mendedahkan akan tampil dengan sebuah lagi lagu baharu hasil gabungan bersama penulis lirik terkenal, Farouk Roman tidak lama lagi.


Ada Teman Lelaki? Foto Terkini Billie Eilish Cetus Spekulasi

Billie Eilish merupakan salah seorang bintang pop terbesar di dunia. Penyanyi dan penulis lagu ini telah memenangi tujuh anugerah Grammy dan sentiasa mendahului carta Billboard. Walaupun Billie Eilish sangat terkenal, dia juga terkenal dalam merahsiakan kisah cintanya. Baru-baru ini tersebar foto Bilie Eilish bersama seorang aktor kacak. Adakah Bilie Eilish sudah mempunyai teman lelaki?

Menurut Page Six, Billie Eilish dilihat bersama-sama dengan seorang aktok kacak, Matthew Tyler Vorce di Santa Barbara, California, baru-baru ini.

Penyanyi Everything I Wanted yang berusia 19 tahun ini dilihat berjalan bersama aktor , dan anjing pit bull Shark kesayangannya ketika mengambil kopi.  Billie Eilish dilihat memakai hoodie Snoop Dogg dan bike shorts, manakala Matthew Tyler Vorce mengenakan oversize sweatshirt, cropped jeans, dan topi besbol.

Sehingga kini, wakil kepada Billie Eilish dan Mike Tyler Vorce tidak memberikan sebarang komen mengenai hubungan mereka.

Billie Eilish sebelum ini pernah mempunyai hubungan dengan rapper, Brandon Quention Adams, tetapi hubungannya berakhir pada tahun 2019.

“Kadangkala orang tidak bersetuju dan tidak mahu perkara yang sama antara satu sama lain. Anda harus memahami terdapat beberapa sudut pandangan untuk situasi tertentu.”- Billie Eilish

Billie Eilish turut menambah bahawa siapa yang mengenalinya sudah tentu mengetahui di mana hatinya berada.

“Sesiapa yang mengenali saya, tahu di mana hati saya berada. Saya tetap dengan senyuman di wajah saya walaupun saya sakit.”- Billie Eilish

Korang rasa Billie Eilish dengan Mike Tyler Vorce bercinta ke?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Dalam Diam, Rupanya Elyana Jadi Jururawat Di Hospital Pinggir Bandar?

Penyanyi dan pelakon Elyana kembali mengubat kerinduan peminat setianya apabila muncul sebagai watak utama dalam sebuah drama bersiri bakal disiarkan Radio Televisyen Malaysia (RTM). Menerusi drama 13 episod diberi tajuk “Misi Dania Cun 2” arahan Dato’ T.S. Jeffry dan skrip dihasilkan Adza Emie tersebut, Elyana mencabar diri sendiri dengan melakonkan watak seorang jururawat dari bandar yang telah ditugaskan di sebuah hospital di pinggir bandar.

Menariknya drama bersiri disiarkan mulai 25 April ini, waktu siarannya yang menemani waktu sahur anda setiap hari, pukul 5.30 pagi di TV1. Kisahnya berlegar tentang watak Misi Dania yang mendapat peluang pertukaran dari Klinik Teluk Jering Tumpat Kelantan ke tempat baru iaitu Hospital Sik Kedah. Dia sangat tertekan pada mulanya kerana dia mahu kembali ke Kuala Lumpur di atas kehendak ibunya yang tidak mahu berpisah dengan Dania. Namun demi tugas yang dicintainya, Dania nekad memanfaatkan peluang tersebut.

Berada di pendalaman Kedah, Dania melihat perubahan keadaan yang sangat berbeza di mana orang Kedah kebanyakkan baik sekali, dan sopan santun namun tidak semua menyukai kehadiran Dania yang dikatakan menganggu akan sumber pendapatan haram mereka. Rakan sekerja Dania banyak cuba membantu dirinya. Dania kini berdepan dengan masalah yang lebih besar dengan masyarakat yang lebih kritikal terhadap setiap tingkah lakunya itu.

Dania bernasib baik apabila bertemu Dr. Amirul, juga rakan barunya Sister Jazmine yang berbangsa Cina Sabahan namun sangat banyak membantunya, juga Sister Aina dan termasuklah Jururawat Santesh yang selalu membuatnya gembira di kala sunyi.

Bersama mereka berdepan dengan segala masalah dan sikap masyarakat tempatan, dan apakah Misi Dania akan bertemu cinta baru di daerah Sik ini? Rungkai kesudahnnya dalam episod akhir drama bersiri ini.

Selain Elyana, kisah dalam “Misi Dania Cun 2” ini turut dibintangi pelakon Andeline Tsen, Shekeen Waida, Vigna Muthusamy, Nafiez Zaidi, Ziema Din, Man Khan dan Dazrin Kamarudin. Bagi mereka yang tidak sempat untuk menonton di TV, anda berpeluang menontonnya menerusi portal online, RTM Klik (rtmklik.rtm.gov.my) dan rtm mobile. Muat turun aplikasinya di Google Play dan App Store.


2 Tahun Menjanda, Rihana Oksana Berkongsi Tentang Isu Punca Perceraian

Mungkin ramai yang sudah mengenali model dari Russia bernama Oksana Voevodina atau juga dikenali dengan nama Rihana Oksana di Instagramnya. Dulu wanita berusia 28 tahun ini pernah mencetuskan kontroversi kerana mengahwini kerabat diraja Malaysia namun bercerai pada pertengahan tahun 2019. Sehinggan hari ini, masih belum ada kenyataan rasmi dari pihak Istana tentang perkahwinan dan perceraian mereka.

Baru-baru ini di Instagram, Oksana Voevodina berkongsi tentang isu perceraian. Wanita yang memegang gelaran Ratu Cantik Moscow  pada tahun 2015 ini mempersoalkan mengapa pasangan romantis boleh bercerai.

“Ada sebab lain mengapa pasangan romantis boleh bercerai? Menurut saya bahawa beberapa lelaki mempunyai harapan yang tinggi dari seorang  wanita. Mereka mahukan wanita mesti bekerja dan kelihatan hebat,  boleh memasak dan membuat kerja rumah, dalam masa yang sama menjadi teman dan kekasihnya.

“Manakala kaum lelaki hanya mahu pergi bekerja sahaja. Tetapi wanita di Rusia, mereka bekerja sama seperti kaum lelaki. Jadi  pertengkaran dan perselisihan faham bermula, bukannya saling membantu.”

“Sudah tentu, mungkin ada sebab lain juga. Mari kita bincangkan bersama, apa yang anda fikir adalah sebab utama perceraian? Dan siapa yang lebih cenderung untuk disalahkan, lelaki atau wanita?”- tulisnya di Instagram.

Kenyataan Oksana Voevodina ini seolah-olah memberi gambaran tentang perceraian yang dialaminya sebelum ini.

Menurut sumber dari New Straits Time, Pada 22 Jun 2019, bekas suaminya yang merupakan kerabat diraja di Malaysia menceraikan Voevodina di Singapura dengan  talak tiga . Sebelum bercerai, Oksana Voevodina melahirkan cahaya mata sulungnya bernama Ismail Leon pada May 2019.


5 Artis Bollywood Yang Berpuasa Bersama Dengan Pasangan Berbagai Agama

Banyak sebenarnya artis terkenal Bollywood yang menjalani ibadah puasa di bulan Ramadhan walaupun terdapat perbezaan agama dalam keluarga dan pasangan mereka. Tetapi mereka masih tetap menjalani rukun Islam kedua ini dengan sempurna. Berikut kami senaraikan antara 5 artis Bollywood yang berpuasa bersama dengan pasangan mereka yang berbeza agama. Jom kita tengok!

Raja Bollywood, Shah Rukh Khan aka SRK dilahirkan dalam keluarga Muslim di New Delhi.  SRK telah berkahwin dengan pasangannya, Gauri Chibber yang beragam hindu. Mereka melangsungkan perkahwinan dalam dua adat yang berbeza. Pertama, mengikut tradisi Islam yang berlangsung pada 26 Ogos 1991 dan satu lagi mengikut tradisi Hindu pada 25 Oktober 1991.Menurut Shah Rukh Khan lagi, dia dan isterinya hidup bahagia walaupun mereka mengikut kepercayaan yang berbeza. Apa yang lebih menarik, Shah Rukh Khan tetap mengajar anak-anaknya mengenai Al-Quran dan mengajak mereka untuk memeluk Islam. Walaupun satu keluarga berbeza agama, namun SRK tetap berpuasa di bulan Ramadhan.

Aamir Khan yang dilahirkan sebagai seorang Muslim dan nama sebenarnya adalah Mohammed Aamir Hussain Khan dan dia telahpun menjalani ibadah haji bersama ibunya, Zeenat pada tahun 2013. Manakala isterinya pula, Kiran Rao adalah seorang penganut agama Hindu. Mereka telah bernikah pada 28 Disember 2005 dan enam tahun kemudian, mereka telah dikurniakan seorang anak lelaki, Azad Rao Khan. Walaupun terpaksa menjalani ibadah puasa sendirian kerana isterinya yang beragama Hindu, namun itu tidak menghalang Aamir Khan untuk terus menunaikannya dengan sempurna.

Bintang filem ‘Mahabarat’ ini dilahirkan dalam keluarga Islam yang dikatakan pernah mempunyai hubungan bersama seorang artis Indonesia iaitu Ayu Ting Ting. Namun, apa yang lebih mengejutkan peminat apabila dia telah bernikah secara rahsia pada akhir tahun 2020 dengan Ruchika Kapoor dan merupakan seorang penganut agam Hindu. Dalam satu wawancara bersama portal hiburan, SpotboyE, Shaheer menjelaskan bahawa perkahwinannya telah berlangsung demi menjaga privasi. “Saya  seorang yang sangat sensitif, sentimental dana sentiasa menjaga peribadi secara peribadi.” katanya.  Shaheer juga akan menjalankan ibadah puasa setiap kali bulan Ramadhan.

Saif Ali Khan yang telah berkahwin bersama pasangannya, Kareena Kapoor pada 16 Oktober 2012 selepas 5 tahun menjalinkan hubungan percintaan.  Sebelum mengahwini Kareena Kapoor, Saif Ali Khan juga telah berkahwin dengan Amrita Singh pada tahun 1991, namun rumahtangga mereka berakhir dengan penceraian pada tahun 2004.

Saif Ali Khan yang mula terkenal melalui filem yang berjudul ‘Hum Tum’ dibesarkan dalam ajaran Islam dan dia juga diajar untuk tidak membeza-bezakan agama. Ini kerana dalam keluarganya juga mempunyai perbezaan agama kerana ibunya, Shamila Tagore adalah seorang Hindu manakala ayahnya pula, Mansoor Ali Khan Pataudi adalah seorang Muslim dan isterinya Kareena Kapoor juga adalah seorang penganut agama Hindu. Hasil dari perkahwinan bersama Kareena, mereka telah dikurniakan dua orang cahaya mata.

Soha Ali Khan adalah seorang pelakon yang memulakan kariernya  menerusi filem romantik komedi ‘Dil Maange More (2004)’. Soha juga adalah adik kepada pelakon  Saif Ali Khan. Soha dibesarkan dengan ajaran Islam manakala pasangannya, Konal Keemu adalah penganut agama Hindu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Vanidah Imran Naik Angin! Tak Mahu Nasib Convent Bukit Nanas Jadi Seperti Penjara Pudu

Hari ini, Convent Bukit Nanas menjadi trending di twitter, kerana ramai yang meluahkan rasa kebimbangan jika sekolah yang dibina pada tahun 1899 bakal diroboh. Isu ini bermula selepas Mahkamah Tinggi membenarkan SMK Convent Bukit Nanas (CBN) mencabar keputusan kerajaan untuk tidak memperbaharui pajakan tanahnya yang bakal tamat pada 6 Sept.

Pelakon Vanidah Imran atau lebih dimesra dipanggil Vee turut merasa sedih dan kesal terhadap  isu ini yang dianggap boleh musnahkan bangunan bersejarah. Di laman instagramnya, aktres itu mempersoalkan sikap rakus sesetengah pihak yang tamak mahukan tanah tersebut.

“Kenapa? Pihak rakus mana yang mencari tanah ni? Mengapa orang di pejabat Tanah dan Galian tidak menjawab? Sekolah ini mempunyai surat sokongan dari KPM. Jadi saya tidak faham mengapa mereka tidak boleh memperbaharui pajakan?

Tambah Vee, sebelum ini terdapat banyak bangunan bersejarah telah musnah termasuklah Penjara Pudu, Le Coq d’Or Mansion dan banyak lagi gara-gara projek pembangunan.

“Sekiranya Convent Bukit Nanas (CBN) dirobohkan, KL akan kehilangan bangunan yang memiliki seni bina yang menarik. Kuala Lumpur tidak ada lagi bangunan sejarah selepas ini, setelah Le Coq d’Or Mansion, kini berubah menjadi W Hotel.

“Bangunan ikonik Penjara Pudu (Jalan Hang Tuah) yang telah dirobohkan dan bakal menjadi penempatan mewah dan Tasputra Perkim milik Allahyarham Tunku Abdul Rahman Putra Al-Haj yang kini dibina sekolah antarabangsa,” tulis Vanidah.

“Bagaimana kita boleh mengubah naratif negara ini? Untuk menjadi inklusif, bangga dengan identiti, budaya dan warisan sejarah kita?”-soalnya.

Menurut tinjauan kami di laman Petition.org, sebuah petisyen bertajuk “SAVE SMK CONVENT BUKIT NANAS’ telah dibuat. Sebanyak 15 ribu tandatangan diperlukan. Petisyen itu mengajak orang ramai untuk menyokong sekolah untuk pembaharuan pajakan.


Selepas 10 Bulan Bersama, Hubungan Zac Efron dan Vanessa Valladares Kini Berakhir

Bintang High School Musical, Zac Efron dilaporkan kini sudah berpisah dengan kekasihnya dari Australia, Vanessa Valladares selepas 10 bulan bercinta.

Menurut PageSix, Zac Efron 33, bertemu dengan pelayan, Vanessa Valladares, ketika dia bekerja di Byron Bay General Store di New South Wales. Menurut Daily Mail, Vanessa Valladares berhenti bekerja sebagai pelayan untuk menghabiskan lebih banyak masa bersama.

Pada bulan-bulan berikutnya, model ini sentiasa berada di sisi aktor tersebut, termasuklah ketika  Zac Efron mengerjakan projek filem Gold, yang menjalankan penggambaran di Adelaide, dan siri dokumentari Netflix, Down to Earth with Zac Efron.

Sehingga kini Zac Efron dan Vanessa Valladares tidak memberikan apa-apa kenyataan mengenai punca perpisahan mereka. Tetapi ini bukanlah kali pertama berita perpisahan melanda hubungan mereka. Menurut The Sun, mereka pernah berpisah disebabkan masalah jarak jauh. Pada ketika itu, Zac Efron sedang menjalankan penggambaran filem terbarunya Gold di Adelaide, Australia yang jaraknya sejauh 1.000 batu dari tempatnya dan Vanessa bertemu dan tinggal di Teluk Byron.


[TEMUBUAL EKSKLUSIF] Kelly Azman Mahu Contohi Allahyarham Sudirman, Jadi Penghibur

Di kalangan media dan penggiat industri,pelakon dan penyanyi Kelly Azman bukanlah satu nama yang asing.Bagaimanapun, bagi pengikutnya di media sosial ramai yang tertanya mengenai siapakah Kelly sebenarnya.

A post shared by K E L L Y A Z M A N (@kellyazman)

Menjelaskan lebih lanjut, Kelly berkata kerjaya sepenuh masanya adalah sebagai seorang wartawan hiburan. Namun dalam masa yang sama dia ingin mencontohi Allahyarham Sudirman Hj Arshad yang bergelar penghibur serba boleh.

Ketika ini, kongsi Kelly dia turut aktif mengacara,berlakon, menyanyi serta menghiburkan peminat-peminat di pelbagai acara mahupun di media sosial.

“Sebenarnya, saya adalah penghibur. Bidang kewartawanan adalah profesion saya sepenuh masa. Saya ingin contohi Allahyarham Sudirman, dia pun salah seorang wartawan dan juga penghibur suatu ketika dahulu. Saya pun mengikut jejak langkahnya. Kalau ditanya saya, itulah saya seorang penghibur dan semua cabang seni saya akan lakukan selagi ada”- jelas Kelly kepada Murai.my

Bercakap mengenai perkembangan terkini, menurut pelantun No No No ini dia bakal tampil dengan sebuah lagu baharu tidak lama lagi. Menariknya mengenai lagu ini, selain dibantu oleh rakan-rakan seindustri sebagai penulis lirik, lagu ini juga mendapat sentuhan komposer terkenal, Mohariz Yaakob.

“Sebenarnya saya ada sebuah lagu baru untuk dikongsikan buat para pendengar tetapi lagu tersebut tidak dapat disiapkan awal kerana beberapa halangan”

“Lagu itu telah dicipta oleh Mohariz Yaakob liriknya pula ditulis oleh kawan-kawan saya, Padin dan Najiy.Bukan senang nak dapat lagu ciptaan Mohariz. Bila dah dapat saya macam ‘Allahuakhbar untungnya dapat lagu ini’. Sepatutnya keluar lebih awal sebelum puasa, namun disebabkan PKP dan sebagainya lagu tersebut saya akan rakam pada Ramadan ini dan dilancarkan pada bulan Julai nanti” katanya lagi

Selain itu, Kelly turut terharu kerana konsert virtual nya sebelum ini mendapat sambutan yang cukup menggalakkan. Bukan sahaja ditonton oleh pengikut di media sosial dan rakan-rakannya, malah selebriti-selebriti popular turut memberi sokongan. Di kesempatan itu, Kelly turut berharap konsert virtual nya yang bakal memasuki edisi keempat penganjurannya tidak lama lagi akan turut mendapat sambutan yang sama.

“Saya pun terkejut sebab daripada konsert pertama, yang tonton ramai rakan-rakan serta artis yang ‘blue tick’ antaranya Awal Ashaari, Scha Al-Yahya, Rozita Che Wan, Zizan Razak dan Siti Nurhaliza sendiri membuat ucapan. Saya macam ‘wow’ dan terharu sangat mereka memberikan sokongan.” kongsi Kelly

Kelly ditemui Murai.my di majlis berbuka puasa Indigital Music bersama media di 10gramgourmet, Puchong Selangor pada petang Selasa. Selain Kelly, majlis tersebut turut dihadiri selebriti terkenal lain seperti Siti Sarah,Shuib Haiza, Nomad, Syahmi Irfan, Killa Driz, Ryan Deedat dan ramai lagi.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Baru Tahu, Rupanya Anak Perempuan Kate Winslet Juga Ceburi Bidang Lakonan

Siapa sangka anak perempuan kepada bintang filem Titanic, Kate Winslet telah berjaya ceburi dalam bidang lakonan tanpa diketahui sesiapa kerana mempunyai nama belakang yang berbeza dengan ibunya.

Sewaktu membuat penampilan dalam rancangan televisyen Inggeris, Lorraine Kelly’s show, Kate Winslet membuat pendedahan bahawa anak perempuannya kini mula berlakon.

“Dia kini berada di Republik Czech untuk memulakan siri televisyen di sana.”- Kate Winslet

Kate Winslet turut menambah pada mulanya curiga apabila anak perempuannya mahu terjun ke dalam bidang lakonan.

“Ia adalah sesuatu yang luar biasa yang saya rasa tahu ianya akan tiba. Sebenarnya saya rasa saya selalu curiga. Dan kemudian, saya berasa yakin beberapa tahun yang lalu apa dia berkata, ‘saya ingin mencubanya’.- Kate Winslet

Menurut aktres filem Titanic ini, nama belakang Threapleton telah membolehkannya merahsiakan rahsia bahawa ibunya seorang aktres terkenal dan menceburkan diri dalam industri hiburan berdasarkan bakatnya sendiri. Menurut Variety, Threapleton sebelum ini mendapat  watak utama dalam filem thriller, Shadows pada tahun 2020.

“Filem itu adalah filem pertama yang terima dalam uji bakat, dan skrip pertama yang pernah diberikan untuk saya baca.”- Treapleton

Kate Winslet menyatakan bahawa sangat penting bagi keyakinan diri anak perempuannya mendapat peranan watak tanpa pendedahan ibubapanya merupakan selebriti.

Kate Winslet telah berkahwin dengan bapa kepada Threapleteon, pengarah teater, Jim Threapleton dari tahun 1998 sehingga tahun 2001. Dia juga berkahwin dengan pengarah Revolutionary Road, Sam Mendes dari tahun 2003 sehingga tahun 2011 dan mempunyai seorang anak lelaki yang berusia 17 tahun. Pada tahun 2012, Kate Winslet mengikat hubungannya dengan Edward Abel Smith yang mempunyai seorang anak lelaki, Bear, 7.


Masih Ingat Dengan ‘Peragut’ Wan Maimunah? Kini Jalankan Bisnes Sambal Ragut

Meskipun sudah 20 tahun berlalu, namun iklan yang menunjukkan adegan primadona Wan Maimunah diragut oleh seorang lelaki masih segar diingati.

Tahun lalu, Wan Maimunah ketika ditemui Murai.my di sebuah majlis pernah meluahkan hasratnya untuk bertemu kembali dengan lelaki yang menjadi ‘peragut’ itu. Selepas tularnya mengenai kisah tersebut, akhirnya peragut yang dikenali sebagai Mohd Uzreen Mohd Kassim berjaya ditemui hasil perkongsian netizen di media sosial.

Terbaru, Uzreen telah diguna pakai sebagai wajah komersial bagi perniagaan oleh seorang individu. Dikenali sebagai Imam Tua Sham Chilavert di laman Facebook, menurutnya dia sudah lama merancang untuk menggunakan wajah Uzreen. Hasil perbincangan bersama, nama Sambal Ragut tercipta dan rata-rata pengguna laman itu menyambut baik promosi sambal tersebut.

“Idea Sambal Ragut ni tak datang spontan. Memang dah lama aku plan nak buat sesuatu yang menggunakan muka Abang Hashim dan melibatkan owner muka Uzreen Kassim secara langsung”

“Sebelum ni buat T Shirt Abang Hashim tak melibatkan raja ragut ni secara langsung. Jadi idea jual sambal ni dah keluar awal. Cuma aku taktau dari mana nak mula. Sampai la aku lepak manjang dengan peragut tu, aku cadangkan pakai muka dia komersialkan sambal”

“Dia kata asal jadi duit on aje. So macam-macam la keluar dalam kepala. Sambal Hashim, Sambal Handbag, Sambal Ragut. Akhirnya aku pilih Sambal Ragut dengan Hashim maskotnya, dan tagline “Meragut Diet Anda”.
Aku cakap kat Abang Hashim, kau tadah muka je bang, lain semua aku urus kahkah” tulisnya

Menariknya, dia juga ingin mencari semula Wan Maimunah untuk  lakonkan semula babak ragut bagi tujuan komersial sambal tersebut.

“Sekarang ni dalam proses mencari Wan Maimunah untuk lakonkan kembali scene ragut tu tapi untuk tujuan komersial. So kalau tak dapat terpaksa la aku cari Wan Maimunah versi lawa. Kalau takda juga pegi mampus la, aku sendiri jadi Wan Maimunah. Free pun free” katanya lagi

Sekadar info, Uzreen ditawarkan berlakon dalam iklan berkenaan sekitar tahun 2006 dan menerimanya kerana tiada pekerjaan ketika itu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


SZA Luah Rasa Takut Memakai Hijab Selepas Peristiwa 9/11. Ini Alasannya!

Penyanyi antarabangsa, SZA baru-baru ini membuat pendedahan bagaimana membesar sebagai Muslim selepas peristiwa 9/11 di Amerika Syarikat dan berusaha untuk setia kepada keimanannya.

Melalui temubualnya bersama Muslim Girl, penyanyi yang dibesarkan di New Jersey itu bercakap mengenai dia dan ayahnya menghadapi jenayah kebencian, yang menyebabkannya rasa takut untuk mendalami agama Islam di sekolah, terutama selepas serangan pengganas pada tahun 2001 yang berlaku di New York.

“Saya berhenti memakai hijab selepas 9/11 kerana saya sangat takut. Saya menyesal, takut, dan mengambil peduli apa yang orang katakan tentang saya.”- SZA

SZA turut berkongsi pengalamannya secara ‘langsung’ dengan Islamofobia termasuklah dikejar dengan kanak-kanak di sekolah, hijabnya dirampas, dan seseorang melemparkan batu bata di masjid bapanya.

Sewaktu di sekolah menengah, SZA memakai hijabnya kembali. Namun, dia mendapat kritikan oleh rakan sekelasnya.

“Mereka seperti, ‘Apa ini? Anda tidak menjalani hidup anda dengan betul. Anda bukan benar-benar Muslim. Diam’. Saya sentiasa membiarkan seseorang menentukan bagaimana diri saya.”- SZA

Penyanyi lagu All The Stars ini turut menyatakan hasratnya untuk memakai hijab sepenuh masa termasuk sewaktu mengadakan konsert.

“Kami pernah mengadakan konsert di Malaysia dan Indonesia. Ianya seperti sangat selesa untuk memakai hijab sewaktu show di situ. Saya tidak merasa akan ada orang yang akan menilai saya atau mengatakan saya fake. Ianya sebahagian daripada kebiasaan, dimana saya berada di antara orang-orang saya sendiri dan mereka hanya menerima saya apa sahaja.”- SZA

SZA turut menyatakan bahawa tidak perlu menjadi sempurna, dan kadangkala berbolak balik mengenai memakai hijab kerana tidak mahu memakai hijab secara sambilan.

Doakan Semoga SZA memakai hijab sepenuh masa lepas ni okay..


Masih Ingat Dengan Pelakon Filem Karate Kid? Kini Semakin Kacak & Cantik!

Lebih dari 10 tahun berlalu, namun setiap aksi dan babak yang ditampilkan menerusi filem The Karate Kid masih segar diingatan.

Manakan tidak, filem ‘reboot’ dari tahun 1984 itu telah menampilkan pelakon aksi terkenal Jackie Chan dan Jaden Smith. Jika Jackie mungkin masih kekal kacak dan ‘fit’ sehingga ke hari ini, namun bagi tiga pelakon kanak-kanak ini mengalami perubahan yang agak ketara memandangkan mereka sudah meningkat dewasa.

Berikut Murai.my kongsikan wajah terkini ketiga-tiga watak utama pelakon kanak-kanak di dalam filem The Karate Kid 2010.

Anak kepada pelakon Hollywood terkenal, Will Smith ini mencipta populariti menerusi filem The Karate Kid. Bergandingan bersama Jackie selaku watak utama, Jaden yang ketika itu berusia 12 tahun kini telah pun meningkat remaja. Dikhabarkan pelakon yang kini bergelar penyanyi rap ini turut aktif dalam bidang peragaan jenama antarabangsa.

Mengalami perubahan yang begitu ketara! WenWen Han mencuri perhatian apabila wajah terkini memperlihatkannya kelihatan begitu feminin dan cantik. Pelakon yang berusia 26 tahun ini telah pun mendirikan rumahtangga pada tahun 2016 bersama Ken Hu yang juga merupakan seorang pelakon dan penyanyi.

Selain Jaden dan Wen, Zhenwei Wang juga merupakan salah seorang pelakon utama filem ini. Dikenali dengan watak antagonis dalam The Karate Kid, Zhen masih memfokuskan bidang mempertahankan diri selain aktif sebagai pelakon lagak ngeri. Tidak hairanlah pelakon berusia 26 tahun ini mempunyai badan yang kekar!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ellen Degeneres Dikritik Kerana Bawa Isteri Ke Hospital Selepas Ambil “Minuman Ganja”

Nama Ellen Degeneres kini hangat di atas talian selepas membuat pengakuan bahawa dia membawa isterinya, Portia de Rossi, ke hospital pada Mac yang lalu setelah mengambil tiga “minuman ganja” dan pil tidur.

Beliau membuat pengakuan berani yang diketahui “tidak selamat” menerusi rancangan televisyen Jimmy Kimmel pada hari Selasa lalu sewaktu episod tayangan yang bertemakan ganja.

Ellen Degeneres menjelaskan bahawa dia menemui Portia de Rossi di lantai bilik mandi yang menahan kesakitan setelah dia mengambil tiga minuman Cann dan pil tidur melatonin. Dia kemudiannya membawa isterinya ke hospital untuk menjalani pembedahan usus.

“Chelsea Handler memberitahu saya mengenai minuman ganja ini, ianya dipanggil Cann, dan mereka mempunyai CBD atau THC. Saya tidak tahu apa kebaikannya. Saya minum satu, dan saya tidak rasa apa, dan kemudian saya minum tiga tin, dan kemudian saya mengambil dua pil tidur melatonin.”- Ellen Degeneres

Ellen Degeneres turut ditanya oleh Jimmy Kimmel adakah dia memandu sendiri untuk membawa isterinya ke hospital.

“Anda membawanya sendiri?”- Jimmy Kimmel

“Saya lakukannya. Saya melawan adrenalin saya kerana saya perlu membawanya ke hospital. Mingkin ianya tidak selamat. Saya tidak sepatutnya mengatakan ini.”-Ellen Degeneres

Ellen Degeneres kemudian mendapat kritikan di media sosial kerana tindakannya boleh membunuh seseorang.

“Dia sangat kaya dan boleh mendapatkan orang lain untuk memandu. Memandu di bawah pengaruh dadah adalah sama seperti memandu dalam keadaan mabuk. Dia boleh membunuh seseorang..”- Netizen

“Ianya bukan salah weed..Ianya disebabkan melakukan kesilapan yang teruk..Call 911! Atau Uber. Orang bodoh melakukan pilihan bodoh…”- Netizen

Isteri kepada Ellen Degeneres kemudian dikeluarkan dari hospital sehari selepas pembedahan. Dia turut menyatakan keadaan isterinya kini merasa lebih baik.


Hanya Di Sidang Video, Azlan Typewriter Kongsi Detik-Detik Akhir Pemergian Bapa Kerana Covid-19

Berita sedih datangnya dari penyanyi Azlan Typewriter yang harus redha dengan pemergian bapanya Sallehudin Che Ani. Bapanya meninggal dunia jam 4.25 petang tadi  di Hospital Selayang akibat jangkitan Covid-19. Arwah meninggal dunia pada usia 68 tahun bertarung nyawa sejak tiga minggu yang lalu dan berada Unit Rawatan Rapi (ICU).

Menerusi temubualnya bersama Harian Metro, Azlan berkongsi detik-detik akhir bersama arwah melalui sidang video.

“Ayah saya menghembuskan nafas terakhir pada jam 4.25 petang tadi. Saat paling menyedihkan bila saya tengok Allahyarham perlahan-lahan menghembuskan nafas terakhir.”-katanya kepada Harian Metro

Menurut Azlan, walaupun dia dan keluarga tidak dapat disamping arwah di saat-saat akhir kerana prosedur operasi standard (SOP), namun pihak hospotal memberi keizinan untuk membuat sidang video.  Katanya, sidang video turut disertai adik-beradik yang lain.

Difahamkan pihak hospital menguruskan jenazah bapanya sehingga ke liang lahad mengikut SOP. Sementara itu. Azlan akur dengan keadaan sekarang di mana tiddak boleh uruskan jenazah bapa kerana Covid

“Dalam keadaan sekarang saya hanya berserah kepada ketentuan Allah SWT. Saya akur apabila tak boleh uruskan jenazah bapa kerana Covid-19,” katanya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Pasangan Rusia Diburu Kerana Rakam Video Porno Dengan Permandangan Indah Di Gunung Batur, Bali

Pihak polis di daerah Bangli, Bali Indonesia sedang menyiasat video yang menunjukkan adegan seks yang didakwa dilakukan oleh warga asing. Adegan  seks itu dikatakan berlaku di kawasan Gunung Batur, Kintamani, Bangli, Bali.

“Di laman porno, video tersebut dimuat naik satu tahun yang lalu. Kami tidak tahu sama ada pelaku masih ada di Indonesia atau di luar negara,” kata Ketua Unit Siasatan Jenayah Polis Bangli, dipetik dari Antara.

Androyuan mengatakan bahawa dia akan bekerjasama dengan Imigresen untuk mengesan orang asing itu. Pasukan penyiasat Polis Bangli juga telah memproses lokasi kejadian , di lokasi yang sangat disyaki menjadi lokasi pembuatan video tersebut.

Menurutnya, video pornografi itu telah tersebar di media sosial dan menjadi viral ketika ini.

“Dilihat dari video yang beredar, yang masih menunjukkan keadaan pokok masih hitam kesan dari kebakaran Namun, setelah memeriksa lokasinya tadi pohon-pohon itu sudah hijau,” katanya.

Selain itu, hasil tinjauan siber juga mendedahkan bahawa penyebaran video yang tersebar itu berlaku setahun yang lalu. Androyuan mengatakan bahawa pihaknya masih mengkaji asal usul orang asing itu. Menurutnya, pasukan penyiasat ingin mengetahui kedudukan orang asing itu terlebih dahulu.

“Kami masih menyiasat keberadaan orang yang berkenaan. Sekiranya ada, kami akan menahan mereka untuk diperiksa” katanya

Berdasarkan video yang beredar di media sosial, terdapat beberapa ciri yang menguatkan kecurigaan bahawa lokasi video tersebut dilakukan di kawasan Gunung Batur. Salah satu daripadanya adalah terakam laluan mendaki, kedudukan tempat letak kereta, dan keadaan di sekitar kawasan itu.

Dipetik dari Inews.ID, dalam video tersebut, seorang wanita yang dikenali sebagai Miha Nika dari Rusia memainkan adegan seks oral dengan pasangannya. Dalam video tersebut, wanita itu diketahui bekerja sebagai pelakon dan model di sebuah syarikat produksi untuk laman web pornografi yang terkenal.

A post shared by MEDIA INFORMASI SEPUTAR BALI (@denpasar.viral)

Video berdurasi  44 minit ini disyaki dihasilkan semasa pandemik. Miha Nika kelihatan memakai baju hujan dan topeng biru. Pada mulanya dia melihat pemandangan semula jadi di sekitar puncak Gunung Batur sambil melihat keadaan di sekitarnya. Tambahan pula, pelakon porno berusia 21 tahun itu melakukan adegan seks oral dengan pasangannya yang juga memainkan peranan merakam video.


[TEMUBUAL EKSKLUSIF] Ryan Deedat Akui Ramadan Kali Ini Berbeza Selepas Ibu Jatuh Sakit

Penyanyi Ryan Deedat,29 akui sambutan Ramadan pada tahun ini berbeza dengan tahun-tahun sebelumnya berikutan ibu tercinta,Tengku Hanasiah Tengku Zainal Mulok,65, diserang strok pada awal Februari lalu.

Menurut Ryan, lazimnya pada setiap Ramadan dia akan memenuhi permintaan ibunya untuk mencari juadah kegemaran di bazar namun pada tahun ini mereka sekeluarga hanya mampu mengimbau pengalaman lalu. Bagaimanapun, dia tetap terharu apabila peminat tidak putus berkongsi rezeki bersama.

“Pada tahun ini, Alhamdulillah peminat tanpa henti menghantar dan memberi makanan kepada saya sekeluarga. Bila saya pergi ke bazar, beli itu dah banyak dan dalam masa yang sama ada pula peminat yang bagi saya makanan. Sampai satu tahap, saya terpaksa beritahu dan minta maaf kepada mereka saya dah tak boleh terima makanan sebab banyak sangat nanti membazir” katanya kepada Murai.my

A post shared by Ryan Deedat (@ryandeedat)

Dalam pada itu,dedah Ryan sejak ibu ditimpa penyakit berkenaan, insan yang bermakna buatnya tidak lagi mampu bercakap dan hanya bergantung kepada pengambilan susu sebagai pengganti makanan. Malah tujuannya ke bazar juga kerana ingin mengimbau kenangan bersama ibu ketika dia masih sihat.

“Dari tahun 2010 hingga tahun 2021, saya membeli disebabkan saya teringat kenangan bersama saya. Setiap tahun, pastinya mak saya akan minta belikan murtabak, sira pisang tetapi tahun ini agak berbeza sebab mak saya dah tak boleh bercakap dan hanya boleh minum susu”

“Makin lama makin sikit kami sekeluarga dapat bersama. Jika dahulu mungkin 4 dan 3 orang tetapi tahun ini hanya tinggal kami berdua iaitu saya dan adik saya” katanya sebak

Ryan ditemui Murai.my pada majlis berbuka Indigital Music bersama media pada petang Selasa di 10gramgourmet, Puchong, Selangor.Mengenai perkembangan kerjayanya , Ryan kini tampil dengan single terbaharu berjudul Kena Sidai. Menariknya lagu ini juga merupakan kolaborasi bersama komposer muda, Heil Nuan dan rapper, Killa Drilz.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Hebat! Rosé Blackpink Kini Menjadi Duta Global Jenama Perhiasan Mewah

Rosé Blackpink kini menjadi duta jenama mewah Tiffany & Co.

Superstar K-Pop ini melangkah ke status ikon fesyen setelah diumumkan menjadi duta global untuk jenama mewah Tiffany & Co pada 21 April. Dia turut menyertai dengan barisan selebriti hebat seperti Lupita Nyong’o, Elle Fanning, dan aktor-pemuzik China, Jackson Yee.

“Saya memakai perhiasan Tiffany semenjak berada di sekolah menengah. Untuk menjadi sebahagian daripada jenama ikonik yang telah lama menjadi sebahagian daripada hidup saya telah menjadikannya lebih istimewa untuk saya. Saya berasa sangat teruja.”- Rosé

Rosé turut meluahkan rasa terujanya di Instagram setelah diumumkan menjadi duta global Tiffany & Co.

“Saya sangat teruja untuk mengumumkan kepada anda bahawa saya secara rasmi telah menyertai keluarga Tiffany & Co dan barisan perhiasannya yang sangat menakjubkan. Tiffany & Co sentiasa menjadi jenama perhiasan ikonik  dan saya sangat berbangga dapat bekerjasama dengan mereka. Ini adalah impian yang menjadi kenyataan.”- Rosé

A post shared by ROSÉ (@roses_are_rosie)

Penyanyi Korea yang dilahirkan di New Zealand dan dibesarkan di Australia ini memperagakan rantai emas 18 Karat dan berlian pavé. Menurut Tatler, bermula pada Mei ini, iklan superstar antarabangsa ini akan berada di kedai-kedai utama Tiffany & Co di New York, yang kebetulannya menjadi bandar kegemaran Rosé.

“Ketika saya melawat New York buat pertama kalinya, saya benar-benar teruja dengan bangunan-bangunan yang tinggi dan jalannya yang sibuk. Saya tidak menyedari bahawa semua filem kegemaran saya berpusat di New York sehinggalah saya berada di sana. Itu adalah bandar yang saya cinta dalam filem.”- Rosé

Tahniah Rosé menjadi duta global jenama mewah Tiffany & Co!


Teruk Dikecam, Tya Ariffin Padam Video Anak Kedua Siti Nurhaliza?

Pelakon dan usahawan Tya Ariffin dikatakan telah memadam video anak kedua ibu mertua tirinya yang juga penyanyi nombor satu negara, Dato Sri Siti Nurhaliza yang dikongsi  di laman Instagram dan juga YouTube baru-baru ini.

Menerusi carian Murai.my, video yang dikongsi oleh Tya sebelum ini tidak lagi kelihatan di kedua-dua platform berkenaan.

Difahamkan,tindakan memadam kesemua video tersebut dibuat isteri kepada Asyraf Khalid itu selepas dia teruk dikecam gara-gara berkongsi video berkenaan yang mencetuskan pelbagai kontroversi termasuklah dikatakan tidak menghormati Siti. Dalam pada itu, Siti juga hanya sekadar berkongsi sedikit wajah cahaya mata keduanya dari beberapa sudut selepas selamat melahirkannya pada 19 April baru-baru ini.

A post shared by Siti Nurhaliza Tarudin (@ctdk)

Di media sosial, rata-rata peminat masih mengkritik tindakan pelakon itu kononnya kerana video tersebut, isu SOP turut dipersoalkan kerana membenarkan sejumlah individu masuk ke wad Siti terdiri daripada suami, anak-anak tirinya, ustaz serta jurugambar dan doktor merawat di hospital.

Ketika dipersoalkan tindakan berkongsi wajah berkenaan sebelum ini, Asyraf menerusi ruangan komen mendedahkan dia terlebih dahulu mendapat kebenaran daripada bapanya, Dato’ Sri Khalid bin Mohamad Jiwa atau lebih dikenali sebagai Dato K untuk berbuat demikian.

Memetik laporan Astro Awani pula, walaupun kebanyakan hospital tidak membenarkan kehadiran pelawat di saat pandemik COVID-19 ini, namun di hospital swasta peraturan itu dikatakan lebih longgar dan tertakluk kepada syarat ditetapkan di hospital seperti melakukan ‘swab test’ terlebih dahulu sebelum menziarahi pesakit.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Macam Hotel 5 Bintang! Intip Rumah Mewah 4 Tingkat Irwansyah & Zaskia Sungkar

Pasangan artis dari Indonesia Zaskia Sungkar dan Irwansyah baru sahaja pindah ke rumah baru selepas dikurniakan cahaya mata sulung. Penampilan rumah baru mereka begitu mewah.

Sekali pandang memang mirip seperti sebuah hotel. Bangunan tersebut mempunya empat tingkat yang dilengkapi dengan lif dan kolam renang di atas bumbung. Melalui saluran YouTube Sungkar Family, mereka memperkenalkan rumah baru pasangan romantis ini.


Angelina Jolie Ungkap Alasan Mengapa Mustahil Untuk Dirinya Menjadi Pengarah

Angelina Jolie yang masih belum memuktamadkan penceraiannya dari Brad Pitt mengakui drama keluarganya telah mempengaruhi kariernya.

Melalui temubualnya bersama Entertainment Weekly, dia turut memberitahu bahawa perubahan dalam keluarganya telah menjadikannya mustahil untuk menjadi pengarah.

“Saya suka pengarahan, tetapi saya mempunyai perubahan dalam keluarga saya yang tidak memungkinkan saya untuk mengarah selama beberapa tahun.”- Angelina Jolie

Aktres filem Maleficent turut menambah dia masih belum mempunyai masa yang cukup untuk memenuhi impiannya untuk mengarah. Oleh itu, ibu kepada enam orang anak itu terus mengambil pekerjaan lakonan untuk memenuhi tuntutan Hollywood dan kehidupan keluarga.

“Saya hanya perlu melakukan pekerjaan yang lebih pendek dan lebih banyak berada di rumah, jadi saya kembali melakukan beberapa pekerjaan lakonan. Itu adalah kebenarannya.”- Angelina Jolie

Angelina Jolie dan Brad Pitt yang berusia 57 tahun telah menamatkan perkahwinan mereka selama dua tahun pada September. Walaupun penceraian mereka masih belum selesai, mereka dikatakan telah sah menjadi bujang pada tahun 2019.


Sering Tampil Seksi, Kali Ini Krisdayanti Cantik Berhijab

Krisdayanti ada memuat naik foto dia memakai hijab pada bulan Ramadhan. Dia sebenarnya memuat naik gambar tersebut bagi mempromosikan jenama tudung. Walaupun dalam konteks promosi, namun ada keterangan yang menunjukkan bahawa bulan Ramdhan sememangnya bulan yang sesuai untuk mengubah diri ke arah yang lebih baik.

Dalam kapsyen foto tersebut juga, Krisdayanti ada menanyakan “Siapa yang setuju kalo bulan Ramadan membuat kita ingin menjadi pribadi yang lebih cantik luar dalam?”

Walaupun penghijrahan itu hanya bersifat sementara, namun ramai netizen memuji penampilan Krisdayanti berhijab dan ramai yang menyukai dan meninggalkan emoji love.

Ini antara komen-komen yang ditinggalkan oleh peminatnya. Ramai yang mendoakan agar Krisdayanti benar-benar berhijab suatu hari nanti.

Apa-apapun, kami di Murai.My juga memuji kecantikan Krisdayanti berhijab. Nampak ayu dan sangat cantik!


Tak Cukup Dengan Kosmetik, Zoey Rahman Kini Lancar Brownies & Dendeng

Pelakon, pengacara dan usahawan, Zoey Rahman terus mencipta nama dalam pelbagai bidang. Setelah kosmetik di bawah jenama mikaseries mendapat tempat di pasaran tempatan,kini Zoey atau nama sebenarnya Mohd Hairey Azhar ,36 mengembangkan perniagaannya ke bidang makanan dan minuman (F&B).

A post shared by ZOEY RAHMAN (@zoeyrahman)

Mengambil keberkatan Ramadan,di bawah jenama mikabitee Zoey melancarkan Nutella Brownies Premium Dark Chocolate yang kini sudah dijual di atas platform atas talian Shopee. Serentak dengan pelancarannya, Zoey turut mempelawa orang ramai untuk menjadi agen jualan produk ini sebagai sumber pendapatan apatah lagi Aidilfitri bakal menjelma tidak lama lagi.

Dalam pada itu, Zoey turut berkolaborasi bersama sahabatnya Feeq dengan menghasilkan dendeng bakar yang unik.  Menurut Feeq ketika dihubungi Murai.my, Dendeng Bakar sebelum ini dikenali sebagai Dendeng Bak Kwa dan merupakan resipi tradisi keluarganya.

Mengenai kolaborasi bersama Zoey, Feeq atau juga dikenali sebagai Firdaus Feeq berkata ia adalah satu penghormatan di mana selebriti itu sudi menjadi rakan kongsinya. Bukan sahaja ianya dapat menaikkan jenama Dendeng Bakar malah Zoey turut membantu memberikan idea-idea baru demi memastikan produk mereka berkualiti dan nampak lebih professional.

“Semasa proses R&D, saya berikan Dendeng Bakar kepada Zoey untuk dicuba dan untuk mendapatkan feedback. Kemudian, kami perbaiki produk kualiti Dendeng Bakar dan juga brand image supaya ianya lebih nampak professional dan menepati citarasa orang Melayu”

“Zoey banyak berdiri di belakang tabir sebelum ini kerana kami inginkan Dendeng Bakar ini diterima ramai kerana rasa dan kualitinya dan bukan kerana Zoey seorang artis. Selepas kejayaan menjual lebih dari 2 ribu pack pada bulan pertama pengenalannya, barulah kami memilih untuk meletakkan Zoey sebagai muka hadapan Dendeng Bakar dan alhamdulillah kini tidak sampai 3 bulan, kami dapat membuka sebuah kilang untuk kami proses Dendeng Bakar” katanya

Menyifatkan selebriti itu sebagai seorang yang berdedikasi dan peramah, Feeq  turut mengharapkan Dendeng Bakar ini akan lebih dikenali dan boleh diterima oleh masyarakat Malaysia khususnya orang Melayu .

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Jimat Betul! Jom Lihat Antara 4 Produk realme Yang Sangat Berbaloi Dibeli Pada 23 April Ini Di Shopee

Inilah masanya untuk anda berjimat sambil membeli-belah barang kegemaran anda. Sempena hari raya yang menjelang tiba, realme menawarkan jualan Syok Raya di Shopee. Anda boleh mendapatkannya beberapa produk realme dengan harga yang lebih murah di Shopee bermula tengah malam ini, 23 April 2021. Jualan berlangsung selama 24 jam itu menawarkan potongan harga sehingga RM300. Jom kita lihat produk-produk yang mereka tawarkan dan berbaloi untuk dibeli.

Realme X7 Pro dikuasakan oleh pemproses terbaik dari MediaTek iaitu Dimensity 1000+ 7nm, dengan 8-teras berkelajuan sehingga 2.6GHz dan modem 5G terbina di dalam. Ia menggunakan skrin AMOLED 6.55-inci HD penuh, dengan kadar penyegaran 120Hz dan kadar sentuhan 240Hz.

Harga asal realme x7 pro 5G bernilai RM 1,999, tetapi pada malam ini realme menawarkan serendah RM 1,699.

Narzo adalah siri gaming yang dilancarkan Realme tahun lepas. Skrinnya seluas 6.5-inci dengan resolusi HD 720p. Ia juga bertakuk kecil di atas, memuatkan kamera hadapan 8MP. Pengimbas capjari dipasang di belakang badan.

Realme Narzo 30A dijual di Malaysia pada harga RM599, tetapi istimewa pada malam ini ia dijual pada harga RM 499.

realme Smart TV, iaitu televisyen pintar pertama mereka untuk pasaran Malaysia. TV pintar ini dijana dengan cip pemproses empat teras MediaTek 64-bit dengan padanan CPU 1.1GHz ARM Cortex A53, GPU Mali-470 MP3 serta memori RAM 1GB. Ia juga mempunyai sokongan HDR10 dan format HLG.

Ketika ia dilancarkan, televisyen pintar ini dijual pada harga RM899. Namun kini anda boleh dapatkannya dengan harga murah, hanya RM 719 di jualan Syok Raya di Shopee.

Sewaktu dilancarkan, realme Buds Q  yang mendapat sentuhan rekaan oleh pereka Hermes Jose Levy ini dijual dengan harga RM129. Tapi kini ditawarkan pada harga promosi RM99 sempena jualan Syok Raya yang akan berlangsung di Shopee pada tengah malam ini, 23 April 2021.

Mengimbas spesifikasi, Buds Q dilengkapi sambungan pantas melalui cip R1Q, mempunyai sokongan Bluetooth 5.0 dan akses kawalan secara sentuhan. Fon telinga ini mampu bertahan sehingga 3 jam untuk satu pengecasan penuh dan 20 jam bagi penggunaan bersama kerangka. Dari segi ketahanan pula realme Bud Q dilengkapi dengan pensijilan IPX4.

Menarik bukan? Bagi mengetahui lebih banyak produk realme pada harga promosi, layari kedai jualan rasmi realme di Shopee sekarang!

Jangan ketinggalan, pada hari ini sebenarnya Shopee mengadakan jualan istimewa untuk peminat gadjet iaitu Tech Thursday. Terdapat banyak tawaran harga murah bagi beberapa produk dari jenama-jenama hebat seperti Huawei, JBL, dan banyak lagi. Untuk jualan Tech Thursday  anda boleh dapatkan baucar sehingga potongan 50% dan 20% pulangan semula coin.

Walaubagaimanapun, anda masih boleh lagi menikmati diskaun hebat barangan gadget pada 23 April 2021 dari jam 12 tengah malam hingga 2 pagi iaitu selama 2 jam. Lawati pautan ini untuk lihat sendiri tawaran yang Shopee sediakan.


Janna Nick Hampir Bunuh Diri, Rakan Selebriti Titip Doa & Semangat

Penyanyi, pelakon dan pengacara Janna Nick akhirnya berkongsi perkembangan terbaharu mengenai dirinya selepas berehat seketika daripada media sosial berikutan akui tertekan dengan jadual kerjayanya yang terlalu ketat baru-baru.

Bagaimanapun, hantaran terbaharu pengacara Melodi ini ternyata mengejutkan ramai pihak apabila Janna akui dirinya mempunyai gangguan bipolar. Lebih merisaukan, Janna juga mendedahkan pernah dua kali cuba membunuh diri kali sepanjang hidupnya termasuk berbuat sedemkikan di hadapan adik perempuannya suatu ketika dahulu.

“Pengalaman pertama ketika berusia 14 tahun. Saya menelan segenggam panadol yang dicampurkan dengan ubat lain.

“Saya tidak mempunyai keluarga yang sempurna. Dahulu saya duduk sekolah berasrama penuh, jauh. Setiap hujung minggu, saya tengok ibu bapa rakan mengunjungi mereka, bawa makanan. Saya pula hanya tengok di sebalik tingkap.

“Percubaan bunuh diri kedua setahun selepas itu ketika mahu mengambil peperiksaan Penilaian Menengah Rendah (PMR). Saya memotong pergelangan tangan sendiri di hadapan adik perempuan saya,” dedahnya

Biarpun begitu, Janna berkata dia sudah mengambil ubat anti kemurungan, Escitalopram dan Carbamazepine (CBZ) untuk meredakan penyakit berkenaan selain cuba untuk tidak fokus pada media sosial ketika ini.

“Selama ini, saya fikir otak saya berfungsi dengan normal, sama seperti orang lain. Saya memang ingat biasa apabila suara dalaman kita terus bercakap antara satu sama lain seperti perbincangan kumpulan.

“Saya sedar ketika mula mengambil ubat. Baru saya tahu apa yang dialami bukanlah normal. Saya tidak tahu apakah faktor genetik atau disebabkan masa lampau,” katanya.

A post shared by Janna Nick (@jannanick)

Dalam pada itu, meninjau ke ruangan komen dan beberapa hantaran yang dimuatnaik oleh peminat dan rakan selebriti, rata-rata memberi sokongan buat Janna untuk terus kuat dan mendoakan agar dia dilindungi daripada sebarang perkara yang tidak diingini.

Terdahulu, Janna berkongsi video di IGTV miliknya yang menunjukkan dirinya menangis berikutan berada dalam keadaan tertekan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Menantu Krisdayanti Disahkan Positif COVID-19 Untuk Kali Kedua

Menantu kepada Krisdayanti, Attta Halalintar telah disahkan positif COVID-19 buat kali kedua. Beliau disahkan positif selepas menjalani ujian swab sebelum berangkat ke Solo untuk bekerja.

Melalui laman Instagram, beliau memuat naik fotonya yang terbaring lemah di atas katil.

“YA ALLAH..Terkejut! Saya positif COVID-19 untuk kedua kalinyaa… setelah swab test untuk kerja di Solo besok..Ternyata hasilnya positif..”- Atta Halalintar

Dia turut menambah pada mulanya dia menyangka isterinya, Aurel Hermansyah positif COVID-19 kerana tubuh badan isterinya yang panas.

“Sejak semalam isteri saya badannya panas. Sangkaku isteriku yang positif..ternyata aku..Isteriku juga dalam proses tidak boleh ke mana-mana sehingga 5 hari akan datang kerana dia tidur setiap hari dengan saya…”- Atta Halalintar

Atta Halalintar turut meminta rakan-rakan yang bertemu dengan dia dan isterinya untuk segera menjalani swab test.

“Untuk rakan-rakan yang telah bertemu dengan saya dan isteri, sila jalani swab test segera ya…”-Atta Halalintar

A post shared by Atta Halilintar (@attahalilintar)

Ini adalah kali kedua menantu kepada Krisdayanti, Atta Halalintar disahkan positif COVID-19. Dia pernah disahkan positif COVID-19 pada November 2020.


A&S Buka Kedai Konsep Dengan Tema Komik DC. Siap Ada Patung Superhero Seukuran Manusia!

Anda peminat Superhero komik DC ? Ada berita baik untuk anda! Pereka, pengeluar dan pengedar elektronik pengguna terkemuka di Malaysia A&S Distribution Sdn. Bhd. telah  membuka Kedai Konsep dan Pusat Servis Tema Komik DC pada22 April 2021 yang lalu.

Peminat komik DC kini dapat merasai pengalaman pelbagai versi komik DC secara fizikal dalam bentuk kedai konsep yang dihiasi dengan patung Batman dan Wonder Woman seukuran manusia yang terletak di
A1.01.05 Sunway GEO Avenue.

Lebih menarik peminat komik DC  dapat mencuba dan membeli pelbagai produk elektronik pengguna yang berjenama dengan superheroes kegemaran mereka seperti Batman, Superman, Wonder Woman, dan banyak lagi di kedai konsep. Mereka juga dapat menemui item edisi terhad seperti A&S WW84 Cordless Automatic Hair Curler – produk yang telah mendapat pengiktirafan “Innovation Awards” daripada pameran perdagangan elektronik pengguna terbesar di dunia, program CES.

Untuk meraikan pembukaan kedai konsep, A&S menawarkan potongan harga sehingga 83% untuk
pelbagai produk dari 22 hingga 24 April 2021. Hadiah percuma dan cabutan bertuah akan diadakan
di kedai konsep pada tempoh ini juga. Jadi jangan lupa untuk kunjungi kedai konsep ini secepat mungkin sebelum promosi tamat.

Untuk mengetahui lebih lanjut mengenai A&S, anda boleh melayari laman web di aandss.com atau
mengikuti A&S di platform media sosial seperti Instagram dan Facebook untuk kemas kini.


“Kesian Kami Yang Miskin Ni”- Nookhiriah Rayu Golongan ‘Tertentu’ Berhenti Salahguna Kebenaran Rentas Negeri

Pelakon Noorkhiriah menerusi hantaran di laman Instagram miliknya berkongsi luahan netizen yang mempertikaikan golongan tertentu dibenarkan merentas negeri bagi tujuan yang tidak penting.

Dalam kenyataan itu, difahamkan ia ditujukan buat golongan atasan yang berkongsi kebenaran rentas negeri di media sosial sekaligus menjadi perdebatan ramai di media sosial. Bagi Noorkhiriah pula, dia menyifatkan mereka yang tidak mampu berbuat sedemikian(rentas negeri) termasuk dirinya sebagai ‘orang miskin’.

Malah pelakon ini juga berkongsi pesanan mengenai syurga yang mana orang yang miskin lebih ramai masuk ke syurga. Di kesempatan itu, Noorkhiriah turut berpesan kepada ‘golongan’ tersebut untuk berhenti kongsi mengenai kebenaran rentas negeri yang diperoleh mereka kerana kasihan kepada mereka yang tidak dapat berbuat demikian bagi mematuhi SOP yang telah ditetapkan. Bagaimanapun, menerusi carian terbaru Murai.my mendapati hantaran tersebut telah pun dipadam oleh Noorkhiriah.

Terdahulu, tular di media sosial mengenai pengasas sebuah jenama fesyen terkenal yang berkongsi di media sosial mengenai kebenaran rentas negeri yang diperolehinya hanya kerana ingin menghantar kereta yang dibelinya sebagai hadiah kepada keluarga. Rata-rata daripada netizen mempertikaikan tujuan dan kebenaran yang diperolehi oleh usahawan itu apatah lagi sebelum ini pernah mencetuskan kontroversi berkaitan isu langgar SOP di sebuah acara pertunjukan fesyen.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Hatta Dolmat Lakar Sejarah, Dapat Pengiktirafan Dari Malaysia Book of Record

Pereka fesyen tempatan, Hatta Dolmat telah melakar sejarah kerana menerima pengiktirafan dari Malaysia Book of Records sebagai Pereka Pertama dengan Koleksi Fesyen Lestari di Malaysia.

Pengiktirafan ini susulan dari usaha pereka berusia 38 tahun ini merevolusikan penghasilan pakaian berkonsep pelestarian alam sekitar.

Dalam pada itu, Hatta atau nama sebenarnya Muhammad Hatta bin Dolmat mengucapkan terima kasih kepada semua dan bersyukur dengan pengiktirafan yang diberikan.

“Syukur alhamdulillah berkat Ramadhan dan hari jumaat yang mulia”- tulisnya di Instagram

Tambahnya lagi, segala usaha dan tanggungjawabnya terhadap alam sekitar bukanlah untuk meraih pengiktirafan dari mana-mana pihak.

“Saya tidak melakukan hal ini untuk pengiktirafan atau  anugerah tetapi saya melakukan ini demi tanggungjawab saya terhadap alam sekitar dan bumi! Perubahan iklim memang nyata! Selamat Hari bumi!”- tambahnya lagi.

Dipetik dari Mediacorp, Hatta yang mula berjinak-jinak dengan fesyen lestari sejak 2015 berkata beliau menghasilkan hampir 200 topi ‘bucket’ selain aksesori beg ‘pouch’ menerusi kaedah upcycle iaitu menggunakan semula barangan terpakai tanpa sebarang proses kimia, sekali gus mengurangkan pengeluaran karbon atau sebarang bentuk pencemaran.


Arjun Rampal Kini Negatif COVID-19, Gesa Peminat Mengambil Vaksin

Aktor Bollywood, Arjun Rampal kini bebas dari COVID-19.

Melalui laman Instagram, aktor ini memberitahu bahawa dia telah disahkan negatif sebanyak dua kali dan para doktor memberitahunya bahawa dos pertama vaksin menjadi sebab dia sembuh dengan cepat.

Aktor filem Dil Hai Tumharaa ini turut mendedahkan mengapa beliau boleh sembuh daripada Covid-19 dengan pantas.

“Doa saya untuk semua yang menderita di atas kehilangan keluarga mereka. Rasa sangat dberkati kerana disahkan negatif untuk kedua-dua ujian. Tuhan sangat baik hati. Saya diberitahu oleh doktor salah satu sebab saya cepat sembuh adalah kerana saya telah mengambil dos pertama vaksin saya.”- Arjun Rampal

Arjun Rampal turut menggesa peminatnya untuk mengambil suntikan vaksin dan mengikuti semua langkah keselamatan yang ditetapkan.

“Saya menggesa semua orang untuk mendapatkan vaksin secepat mungkin dan terus mengikuti langkah keselamatan yang ditetapkan. Terima kasih atas semua kasih sayang.”- Arjun Rampal


[GAMBAR] Siti Nurhaliza Mula Beri Bayangan Nama Anak Kedua

Penyanyi nombor satu negara Dato Sri Siti Nurhaliza dilihat mula memberi bayangan nama anak keduanya di laman Instagram.

Seperti yang dimaklumkan Siti sebelum ini, nama putera sulungnya itu akan bermula dengan Mohammad dan diikuti dengan abjad awalan ‘A’. Mengesahkan nama tersebut, menerusi sebuah hantaran di Insta-story pelantun 7 Nasihat itu turut tertera nama Mohammad pada label sebuah pek plastik dipercayai mengandungi susu yang baru dipam buat anaknya.

Selain itu, Siti juga mula berkongsi foto bayinya namun masih belum mendedahkan secara rasmi wajahnya. Dalam hantaran susulan, kelihatan Siti membawa anaknya bertemu dengan doktor bagi menjalani pemeriksaan.

Terdahulu, Siti selamat melahirkan seorang bayi lelaki seberat 3.84 kilogram menerusi kaedah pembedahan di sebuah pusat perubatan di Selangor, pada pukul 6.21 pagi.

Siti dan Dato Sri Khalid Mohammad Jiwa telah melangsungkan perkahwinan pada 28 Ogos 2006. Hasil perkahwinan, mereka dikurniakan seorang anak perempuan, Siti Aafiyah Khalid,3 tahun. Menerusi perkahwinan Khalid terdahulu bersama Tengku Zawyah, mereka memiliki empat orang anak, Muhd Anas Zawawi, Muhammad Adib, Muhammad Asyraf dan Muhammad Aazief.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Patutlah Adik-Beradik Cantik! Karisma & Kareena Kapoor Kongsi Foto Ibu Mereka Sewaktu Muda

Meraikan majlis ulang tahun kelahiran Babita Kapoor yang ke-74, adik beradik bintang Bollywood, Kareena Kapoor dan Karisma Kapoor telah kongsi foto ibu mereka dengan caption menarik di media sosial.

Kareena Kapoor turut mengucapkan ucapan hari jadi pada ibunya di Instagram dan menyatakan bahawa dia dan Lolo akan sentiasa menyusahkan ibunya selama-lamanya.

“Selamat hari jadi untuk kekuatan kami, dunia kami , ibu saya. Lolo dan saya sudah semestinya akan menyusahkan anda selamanya.”- Kareena Kapoor

A post shared by Kareena Kapoor Khan (@kareenakapoorkhan)

Kakak kepada Kareena, Karisma Kapoor turut memberikan ucapan hari jadi kepada ibu mereka.

“Selamat hari jadi kepada mama kami. Kami menyayangi anda lebih dari perkataan yang dapat digambarkan. Keep rocking!”-Karisma Kapoor

Bersempena hari jadi ibu mereka, Kareena Kapoor dan Karisma Kapoor telah kongsi foto dan video ibu mereka sewaktu masih muda. Tidak hairanlah jika mereka kelihatan cantik kerana ibunya juga kelihatan sangat menawan suatu ketika dahulu..

A post shared by Karisma Kapoor (@therealkarismakapoor)

Patutlaa Karisma Kapoor dan Kareena Kapoor cantik, ibu diorang pun cantik sangat!


[VIDEO] Trailer Filem ‘The Conjuring 3’ Dah Keluar, Lihat Kes Mistik Apa Kali Ini!

Warner Bros telah bersiap sedia untuk melancarkan siri filem terbarunya The Conjuring 3. Trailer pertama untuk filem ini telah dirilis. The Conjuring 3 atau The Conjuring The Devil Made Me Do It mengadaptasi kembali pengalaman pasangan psikik Ed dan Lorraine Warren.

Kedua-dua kali ini berhadapan dengan kes pembunuhan yang didakwa sebagai kes jenayah paling pelik di mahkamah AS.

Seorang pemuda bernama Arne Cheyenne Johnson telah didakwa atas tuduhan membunuh. Tetapi Johnson mengatakan dia tidak pernah ingat pernah melakukan perbuatan keji ini.

Kes itu mengejutkan AS pada tahun 1981 . Peristiwa itu ditayang dalam Discovery Channel, di mana kes itu juga berkaitan dengan keluarga Glatzel yang mendakwan anak lelakinya dipukau selepas membersihkan sebuah rumah yang akan mereka tempati. Arne Cheyenne Johnson berurusan dengan syaitan yang ada di dalam dirinya. Ini berlaku setelah dia berusaha menolong anak keluarga Glatzel melepaskan diri dari syaitan yang merasuk dalam dirinya.

Dalam trailer itu, sebuah pemandangan terbuka menunjukkan Johnson melangkah ke jalan dengan tangan dan pakaiannya berlumuran darah. Ketika seorang polis menghampirinya, dia mengakui bahawa dia tidak ingat apa-apa.

James Wan menghasilkan filem ini namun dia tidak kembali sebagai pengarah, memandangkan dia terikat untuk bekerja dengan projek filem lain.

The Conjuring 3 diarahkan oleh Michael Chaves, pengarah untuk filem seram The Curse of La Llorona. The Conjuring 3 dijadualkan tayang pada 4 Jun 2021 setelah filem ini mengalami kelewatan yang sepatutnya ditayangkan pada tahun lalu.

Vera Farmiga dan Patrick Wilson kembali memegang watak sebagai pasangan psikik Lorraine dan Ed Warren.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Wah! Aaron Aziz Dan Dayang Nurfaezah Lancar Pelitup Muka Eksklusif. Ini Harganya

Baru-baru ini Yayasan AIDS Malaysia (YAM) memperkenalkan pelitup muka fabrik eksklusif bersama Selebriti Sokongan Riben Merah (RRCS) dengan siri pertama diinspirasikan daripada pelakon dan pengarah filem, Dato’ Aaron Aziz dan penyanyi, Dayang Nurfaizah.

Penjualan pelitup muka ini adalah bagi menyokong usaha YAM dalam membantu Orang Yang Hidup dengan HIV (ODHIV). Segala keuntungan akan disalurkan kepada komuniti berkenaan dalam program Rawatan, Penjagaan dan Sokongan.

Berharga RM39.90, pelitup muka ini boleh didapati di laman web yam.org.my dan laman rasmi Shopee YAM iaitu shopee.com.my/maf.os. Pelitup muka ini direka dengan corak khas mengikut personaliti dan keaslian dua artis berkenaan.

Pelitup muka ini melepasi ujian efisiensi penapisan bakteria menjadikannya selamat untuk digunakan. Produk ini dibungkus dengan kemas bagi jaminan kualiti dan kebersihan. Ia juga mudah dibersihkan untuk kegunaan setiap hari.

Pembeli kini berpeluang mendapatkan diskaun 10% sepanjang tempoh pra-tempahan bermula daripada 22 April sehingga 30 April 2021 menerusi pembelian di yam.org.my atau shopee.com.my/maf.os.

Dapatkan tambahan diskaun 5% apabila anda menggunakan kod khas daripada setiap selebriti bagi pembelian di Shopee. 200 pembeli pertama berpeluang mendapatkan kad ucapan khas dengan tandatangan Dato’ Aaron Aziz dan Dayang Nurfaizah.


Jom Lihat 5 Lokasi Aktiviti Pelancongan Eko Yang Menarik Di Negeri Selangor

Pelancongan eko ialah antara sektor pelancongan yang paling menerima sambutan di Negeri Selangor kerana keunikan alam semulajadi. Menurut Tourism Selangor, pelbagai aktiviti pelancongan eko yang menarik dan cukup mengujakan boleh dilakukan di Negeri ini.

Bukit Broga merupakan tempat yang paling sesuai untuk mendaki bagi semua golongan umur kerana perjalanan dakian yang kurang mencabar dan mudah. Satu fakta menarik, pendakian Bukit Broga sebanyak 10 kali adalah bersamaan dengan pendakian ke Gunung Kinabalu.

Sungai Kanching mempunyai 7 lapisan air terjun setinggi 208 meter yang mana semakin tinggi dakian, semakin sukar perjalanan untuk mendaki.

Bukan itu sahaja, menurut Tourism Selangor,pengunjung juga dapat meluangkan masa bersama keluarga dengan menikmati suasana alam semula jadi sambil berkelah.

Dengan keluasan 600 hektar, kawasan ini dikelilingi oleh Hutan Simpan Bukit Lagong dengan menyediakan pelbagai aktiviti kepada pengunjung yang datang.

Salah satu tarikan terbaharu di sini ialah ‘Sky Walk’, manakala antara aktiviti yang boleh dilakukan di FRIM adalah seperti berjoging di Rover Track, berjalan kaki di kanopi, berkelah dan berkhemah bersama keluarga, berbasikal malah berpeluang mempelajari tentang keunikan alam semula jadi.

Dikenali dengan “Malaysia First Flying Fox Park”, tempat ini mempunyai elemen flying fox yang lebih panjang berbanding cawangan lain di Langkawi dan Melaka. Menurut Tourism Selangor, Skytrex Sungai Chongkak ini juga dikelilingi dengan kehijauan hutan serta aliran sungai di bawah laluan rintangan.

Terletak di Kuala Kubu Bharu, aktiviti white water rafting ini amat menyeronokkan bagi yang ingin mencuba aktiviti air lasak di sungai sepanjang 8km. Aktiviti berakit ini sangat sesuai dilakukan secara berseorangan, serta bersama pasangan, keluarga dan kumpulan dari semua peringkat umur dari 8 hingga 88 tahun.

Jadi bagi anda yang gemar akan aktiviti berunsurkan eko boleh mencuba aktiviti-aktiviti yang disenaraikan di atas. Selamat mencuba!


Baru Tahu! 5 Selebriti Ini Lebih Terkenal Di Negara Luar Berbanding Negara Sendiri

Walaupun kebanyakkan pelakon dan pemuzik terkenal sering dikaitkan sebagai rakyat yang menyumbang kepada industri negara sendiri, tetapi ada juga golongan selebriti ini lebih terkenal di negara luar. Menurut Ranker, berikut adalah 5 selebriti yang telah berjaya menempah nama di negara luar.

Nicole Mary Kidman AC yang lahir di Hawaii adalah pelakon dan penerbit Australia. Dia telah menerima Anugerah Akademi, dua Anugerah Emmy Primetime, dan lima Anugerah Golden Globe.

Dia tersenarai antara pelakon dengan bayaran tertinggi di dunia pada tahun 2006, 2018 dan 2019. Majalah Time dua kali menamakannya sebagai antara 100 orang paling berpengaruh di dunia.

Natalie Portman adalah seorang pelakon dan filmmaker. Menariknya Natalie portman telah mendapat  dua kerakyatan iaitu rakyat Israel dan Amerika. Dia adalah penerima pelbagai anugerah termasuk Anugerah Akademi dan dua Anugerah Golden Globe.

Martin Fitzgerald Lawrence adalah pelawak, pelakon, penerbit yang terkenal Amerika. Menurut Ranker, Lawrence terkenal pada tahun 1990-an apabila membintangi beberapa filem seperti Bad Boys, Big Momma’s House dan Wild Hogs.

Emma Charlotte Duerre Watson adalah seorang pelakon, model dan aktivis Inggeris. Dilahirkan di Paris dan dibesarkan di Oxfordshire.

Watson bersekolah di Dragon School dan berlatih sebagai pelakon di Stagecoach Theatre Arts cawangan Oxford. Dia sangat terkenal sebagai Hermione Granger dalam siri filem Harry Potter.

Keanu Charles Reeves lahir pada 2 September 1964 di Beirut, Lubnan. Keanu merupakan seorang pelakon dan pemuzik yang terkenal di Kanada. Menurut Ranker, dia menempah nama apabila telah membintangi beberapa filem blockbuster seperti siri John Wick dan The Matrix.

Rezeki tidak pernah salah alamat. Jika kurang berjaya di negara sendiri, mungkin negara luar dapat memberikan peluang yang lagi besar untuk selebriti ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Iman Troye Diserang Peminat K-Pop Gara-Gara Komen Mengenai Jerawat

Nama penyanyi remaja popular, Iman Troye di laman Twitter ketika ini trending berikutan dikecam oleh peminat-peminat Korea (K-Pop).

Difahamkan, kecaman tersebut berlaku selepas Iman atau nama sebenarnya Siti Nur Iman Alyssa Sahabudin,18 meninggalkan komen terhadap sebuah hantaran portal Mstar Online mengenai rahsia ahli kumpulan NCT,Jaehyun miliki wajah bersih tanpa jerawat.

Dalam komennya itu, peminat mendakwa Iman beranggapan biarpun seseorang individu itu melakukan pembedahan plastik, mereka akan tetap mempunyai jerawat yang ‘tumbuh’ di wajah. Biarpun tidak menyatakan mana-mana individu, namun peminat K-Pop percaya bahawa komen tersebut ditujukan buat Jaehyun.

Susulan daripada itu,peminat tegar K-Pop bertindak mengecam pelantun Teman ini dengan menyifatkan bahawa dia tidak sensitif akan komen tersebt selain membuat tuduhan melulu dengan melabelkan wajah kebanyakan selebriti Korea termasuk Jaehyun mempunyai wajah sedemikian kerana membuat pembedahan plastik.

Disebalik kecaman tersebut, segelintir daripada warganet bertindak mempertahankan komen Iman dengan menganggap penyanyi itu hanya menulis berdasarkan fakta dan bukanlah bersifat ingin merendahkan mana-mana selebriti.

Menerusi carian Murai.my, Iman turut menjelaskan mengenai apa yang berlaku di Insta-story miliknya. Jelas Iman, apa yang berlaku merupakan fitnah dan salah faham semata-mata. Menurut Iman, dia sama sekali tidak menuduh selebriti Korea membuat pembedahan plastik, sebaliknya ingin menulis sekiranya selebriti itu masih mempunyai jerawat ia bermakna mereka tidak melakukan rawatan kosmetik tersebut.

Memohon maaf atas kekeliruan yang terjadi, Iman turut terkejut dan sedih kerana menerima kecaman yang melampau berkaitan isu berkenaan.

Di kesempatan itu, Iman turut berkata dia juga merupakan peminat K-Pop dan akui sudah memadam komen berkenaan.


[TEMUBUAL EKSKLUSIF] Suara Lunak Irfan Syahmi Dapat Permintaan Jadi Bilal

Penyanyi baharu yang semakin mencipta nama, Syahmi Irfan baru-baru ini berkongsi sebuah rakaman video yang dimuatnaik di laman Insta-Story nya.

Dalam beberapa video tersebut, kedengaran suara lunak Syahmi atau nama sebenarnya Muhammad Syahmi Irfan bin Mohd Nadzri,20 mengalunkan selawat dan Azan sebelum mendirikan solat terawih. Menariknya lagi, dalam video tersebut kelihatan Tan Sri Noh Omar yang turut bersama-sama Syahmi sebagai jemaah solat.

Sedapnya suara Syahmi Irfan ni! Sejuk je dengar! Patutlah @IndigitalMusic ambil as talent 😍 pic.twitter.com/AlOSb4SI2L

— Murai MY (@MuraiMalaysia) April 26, 2021

Menjelaskan mengenai video tersebut, menurut pelantun Mungkir ini, ketika itu dia telah dijemput oleh keluarga ahli politik berkenaan untuk menjadi bilal solat terawih di kediaman mereka berikutan kelunakan suaranya.

“Sebenarnya masa itu saya dijemput menjadi bilal oleh keluarga Puan Sri(Isteri Noh Omar). Kebetulan kami tinggal berjiran jadi memang sudah saling mengenali. Sebelum ini pun, saya jadi bilal di surau mungkin dari situ ada yang inginkan saya jadi bilal di rumah mereka pula”

“Dia cakap suara saya sedap” dedah Syahmi

Ketika ditanya mengenai persepsi peminat melihatkan Syahmi mungkin ke arah Islamik, jelas penyanyi yang bernaung di bawah Indigital Music ini dia sememangnya telah dilatih bab keagamaan dari kecil lagi. Tidak melihat sebagai satu batasan, malah jelas Syahmi dia lebih beranggapan ia sebagai satu kewajiban.

“Saya dilatih sejak kecil lagi oleh ayah dan datuk mengenai bab-bab agama. Saya ambil benda-benda ini sebagai pengetahuan dan praktikkannya”

“Malah ketika ramai yang tanya saya berminat tak untuk bawa lagu-lagu kerohanian. Saya tidak menolak untuk bawakannya. Mungkin jika ada rezeki pada tahun hadapan kerana tahun ini saya sibuk sedikit dengan promosi lagu baharu” katanya lagi

Dalam perkembangan lain, Ramadan kali ini Syahmi akui jadual dan kehidupannya agak sedikit berubah setelah bergelar penyanyi. Selain dengan promosi lagu, pelajar Diploma Sains Sukan Universiti Institut Teknologi MARA (UiTM) ini juga terikat dengan jadual kuliahnya.

“Sepanjang bulan puasa ini, kebanyakkannya saya terlibat dengan promosi lagu selepas itu kelas pun tidak dilupakan yang ketika ini dijalankan secara atas talian. Jadi saya memang fokus kepada kedua-dua ini” kongsinya

Sebagai info, single pertamanya berjudul Mungkir telah dipilih sebagai lagu runut kepada drama Perempuan Tanpa Dosa serta drama Angkara yang sebelum ini sedang ditayangkan di Astro Prima.

Untuk rekod,Syahmi pernah aktif dalam sukan badminton dan merupakan atlet negara sebelum menceburi bidang nyanyian. Bagaimanapun, difahamkan dia sudah berundur dari skuad badminton negara berikutan mengalami kecederaan di bahagian pinggang.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Gwen Stefani Pilih Penyanyi Lelaki Ini Buat Persembahan Di Perkahwinannya

Gwen Stefani kini memberikan detail baru mengenai perkahwinannya yang akan datang dengan Blake Shelton.

Sewaktu episod rancangan Late Night with Seth Meyers, penyanyi berusia 51 tahun itu berkongsi bahawa mereka masih belum mempunyai penyanyi perkahwinan (wedding singer) dan mahu rakan karib mereka yang juga bekas jurulatih Voice!, Adam Levine berada di hari istimewa mereka.

“Saya sudah semestinya mahu Adam Levine menyanyi di majlis perkahwinan kami”- Gwen Stefani

Gwen Stefani turut menambah bahawa dia tidak merasakan resepsinya akan memerlukan wedding band, dan menjelaskan bahawa dia dan Blake Shelton mungkin akan pergi pada arah yang berbeza.

“Saya rasa kami tidak akan mempunyai wedding band dan hanya menggunakan playlist. kami membuatnya sangat simple.”- Gwen Stefani

Mengenai jemputan pemuzik lain ke majlis perkahwinan mereka, Gwen Stefani menyatakan bahawa dia tidak menyangka senarai tetamu dipenuhi dengan rakan artis.

“Ianya akan menjadi seperti ibu dan ayah saya secara harfiahnya. Kami akan membuatkannya sangat menyeronokkan. Tetapi ianya tidak akan besar, tidak akan seperti majlis perkahwinan ratu dan raja.”- Gwen Stefani

Blake Shelton, 44, telah melamar Gwen Stefani di Tishomingo, Oklahoma, pada Oktober yang lalu dan sehingga kini masih belum diketahui bilakah majlis perkahwinan mereka akan berlangsung.


5 Selebriti Ini Pilih Anggota Polis Sebagai Pasangan Hidup

Kelima-lima mereka merupakan antara selebriti di Malaysia yang memilih anggota polis sebagai pasangan hidup. Ada yang sudah sekian lama mendirikan rumahtangga dan tidak kurang juga akan bergelar pasangan pengantin tidak lama lagi.

Berikut Murai.my tampilkan lima selebriti yang memilih anggota ‘frontliners’ ini sebagai pasangan hidup mereka.

Suatu ketika dahulu, di era 80 dan 90an rata-rata pasti mengenali dengan penyanyi Tushee Aris. Dia yang terkenal dengan lagu Amboi Malu mula memperlahankan karier seninya setelah mendirikan rumah tangga bersama seorang pegawai polis. Difahamkan, Tushee yang kini sudah berhijab sepenuhnya mempunyai dua orang cahaya mata

Pelakon, Raja Afiq,27 pilihan hatinya, Soffwany Yusoff,32 sah bergelar pasangan suami isteri pada September tahun lalu.

Memilih ‘akak polis viral’, Soffwany merupakan anggota Pasukan Gerakan Udara, Polis Diraja Malaysia (PDRM) dan pasangan ini mula berkenalan melalui Instagram (IG).

Siapa sangka, tiga kali menangguhkan perkahwinannya, pelawak Mamat Sepah akhirnya sah bergelar suami kepada seorang anggota polis dari Ibu Pejabat Polis Daerah (IPD) Shah Alam, Diana Ibrahim atau lebih dikenali dengan nama Nana dengan sekali lafaz pada 1 Mac 2020.

“Kami bertukar nombor telefon kerana saya nak tahu perkembangan kes. Lama-kelamaan hati terpaut dan saya terus bawa dia jumpa ibu.” Ujarnya menerusi Astro Awani.

Pelakon dan pengacara,Serina Redzuawan, 39 baru sahaja bernikah kali kedua dengan memilih pegawai polis, Meor Mohammad Aidid sebagai pasangan hidup. Bagaimanapun, pernikahan mereka mencetuskan kontroversi apabila didakwa berlangsung tanpa pengetahuan bapa Serina yang juga chef selebriti terkenal, Datuk Chef Wan.

Sheera Iskandar atau lebih dikenali sebagai Inspektor Sheera dalam drama Gerak Khas berkongsi khabar gembira apabila mendedahkan bakal mendirikan rumahtangga dengan jejaka pilihannya yang merupakan seorang anggota Polis.

Jelas empunya nama sebenar Tengku Shaheera Ilani binti Tengku Iskandar Putra ini mereka mula berkenalan ketika dia sedang menjalani penggambaran tidak lama dahulu.

“Gerak khas akan sentiasa dekat di hati, Sheera hargai sangat sebab dari Gerak Khas juga Sheera berjumpa dengan bakal suami Sheera yang juga seorang anggota Polis sewaktu menjayakan episode OPS Labuan.

Gerak Khas dah tamat, doakan Sheera teruskan kehidupan sebagai isteri Polis pula. #goodbyeInspektorSheera” kongsinya menerusi sebuah hantaran di laman Instagram

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Kulit Halus Mulus! Inilah Rahsia Penjagaan Wajah Enzy Storia

Memang sudah menjadi impian setiap gadis untuk sentiasa kelihatan cantik. Tidak terkecuali juga untuk si cantik manis, Enzy Storia yang merupakan seorang model, pelakon dan juga penyampai di Indonesia.

Enzy Storia Leovarisa atau lebih dikenali sebagai Enzy Storia adalah anak kelahiran Jakarta, Indonesia yang dilahirkan pada 10 Ogos 1992. Setelah banyak menerima permintaan dari peminat untuk berkongsi tentang rahsia kejelitaan kulit wajahnya, Enzy sama sekali tidak lokek untuk berkongsi rahsia rutin penjagaan kulitnya di akaun youtube Ayudia Bing Slamet.

Mesti pembaca Murai.My juga ingin tahu rahsia perawatan kulit gadis ayu kacukan Indonesia Poland ini bukan? Jom kita tengok bagaimana Enzy menjaga kulitnya dari saat dia bangun tidur hingga malam!

Ketika bangun dari tidur, Enzy akan membersihkan mukanya dengan 2 jenis facial wash. Jenama yang digunakannya adalah Hada Labo Dan Senka. Menurut Enzy, dia akan membersihkan wajahnya dengan facial wash Hada Labo kemudian Senka.

Setelah selesai membersihkan wajah, Enzy yang mula terkenal dalam filem ‘Republik Twitter‘ ini kemudiannya menggunakan miscellar water dari jenama Bioderma. Miscellar water dikatakan dapat menghilangkan semua kesan solekan dan kotoran pada kulit wajah tanpa merosakkan kulit dan dapat mengekalkan kelembapan kulit hanya dalam satu langkah.

Produk yang satu ini diperbuat dengan kandungan yang terdiri daripada pembersih, toner dan exfoliator yang dapat menjadikan penjagaan kulit wajah lebih praktikal. Untuk beauty water, penyampai Tonight Show ini memilih jenama dari Son & Park, produk keluaran dari Korea.

Setelah selesai, langkah seterusnya Enzy menggunakan krim siang dari jenama Shiseido.  Tetapi, menurut bintang sinetron ‘Ganteng Ganteng Serigala‘ ini, jika ingin menggunakan double make up, dia biasanya hanya menggunakan pelindung matahari  dari jenama Biore agar kulit wajahnya tidak melekit.

Setelah seharian melakukan pelbagai aktiviti, gadis yang berusia 27 tahun ini, tidak lupa untuk kembali membersihkan wajahnya dari segala sisa solekan dan habuk. Dia akan gunakan miscellar water dari Bioderma, diikuti dengan beauty water dari Son & Park. Setelah itu, Enzy menggunakan exfoliating toner dari jenama Pixy yang biasanya akan digunakan dalam dua hingga tiga kali seminggu.

Sebelum tidur, Enzy tidak lupa untuk menggunakan krim malam dari jenama Shiseido untuk memastikan kulitnya sihat dan terawat sepanjang malam.

Akhir sekali, Enzy akan menggunakan krim mata dari jenama Lancome bagi melndungi kawasan matanya dari kedutan.

Sebagai tambahan untuk semua langkah rutin penjagaan kulit wajah Enzy seperti di atas, Enzy juga turut menasihati peminatnya agar tidak lupa untuk minum air yang secukupnya dan ambil vitamin tambahan agar kulit wajah tetap sihat seperti yang diinginkan.

Dia juga mengakui bahawa dia sering mengunjungi klinik kecantikan untuk melakukan beberapa rawatan tambahan untuk kulit wajahnya.

Oleh itu, tidak hairanlah kalau kulit wajah Enzy Storia sentiasa kelihatan sihat dan cantik! Halus mulus lagi! Kalau anda berminat, bolehlah tiru gaya Enzy menjaga dan merawat kulit wajahnya.


Bagai Kisah Dongeng! John Travolta Kongsi Momennya Menari Bersama Puteri Diana

John Travolta mengenangkan kembali saat “dongeng” ketika dia menari bersama Puteri Diana di makan malam gala Ronald dan Nancy Reagan di White House pada tahun 1985.

Melalui temubualnya bersama Esquire Spain edisi Mei 2021, aktor berusia 67 tahun ini tidak menyangka mereka memintanya untuk menari bersama Puteri Diana.

“Saya tidak menyangka mereka akan meminta saya menari dengannya. Saya mempunyai hak istimewa untuk melakukannya, dan saya berfikir, ‘Pasti ada alasan untuk melakukan ini dan lebih saya memberikan yang terbaik’.”- John Travolta

John Travolta turut mengingat kembali perasaan tekanannya untuk memastikan semuanya berjalan dengan lancar bersama Puteri Diana, yang meninggal dunia pada tahun 1997.

“Ianya bertujuan untuk memimpin tarian dengan baik dan memastikan kami seronok, itu adalah tugas yang mudah. Tetapi untuk menyapa Puteri Diana, menjadi yakin, dan ,mengajaknya untuk menari adalah satu tugas yang sukar.”- John Travolta

Aktor ini turut menggambarkan energi di dalam bilik sewaktu majlis itu dan bagaimana Puteri Diana memberi reaksi terhadap pelawaannya untuk menari.

“Memikirkan suasananya. Kami berada di White House dan ianya sudah tengah malam. Pentasnya seperti mimpi. Saya mendekatinya, menyentuh sikunya, mengajaknya menari. Puteri Diana pusing dan memberikan saya senyuman menawan, sedikit sedih, dan menerima pelawaan saya. Dan di sana kami menari bersama seolah-olah dongeng.”-John Travolta

Aktor yang mengimbas kembali momen dongengnya masih tidak percaya apabila diberi penghormatan untuk bergaul dengan Puteri Diana.

“Siapa yang dapat membayang sesuatu seperti itu akan terjadi pada mereka suati hari nanti? Saya cukup bijak untuk memasukkannya ke dalam ingatan saya sebagai momen ajaib yang sangat istimewa.”- John Travolta

Puteri Diana ditemani oleh suaminya pada ketika itu, Putera Charles, sewaktu makan malam gala itu. Puteri Diana dan Putera Wales, ibu bapa kepada Putera William dan Putera Harry, akhirnya bercerai pada tahun 1996 setelah 15 tahun  berkahwin. Setahun kemudian, Puteri Diana terbunuh secara tragis dalam kemalangan kereta pada usia 36 tahun.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


MK K-Clique Terharu Akhirnya Keluarkan Pakaian Jenama Sendiri

Selepas bergelar penyanyi dan pelakon, MK K-Clique mencatat rekod peribadi terbaharu apabila kini bergelar usahawan dengan melancarkan jenama pakaiannya sendiri, ThreeOTwo (302).

Berkonsepkan ‘streetwear’, bagi MK atau nama sebenarnya Muhammad Hairi Amin bin Hamdan, dia memanjatkan rasa syukur apabila kerja kerasnya selama ini terbalas dengan penghasilan jenamanya sendiri.

“Assalamualaikum semua,syukur Alhamdulillah akhirnya apparel keluaran aku sendiri telah siap @threeotwo.co . Kerja keras aku selama ini untuk mengecapi impian ini membuahkan hasil” tulis MK di laman Instgram nya

Dalam pada itu, dia turut berterima kasih buat mereka yang banyak menyokongnya selama ini dan menyifatkan ia takkan berhasil tanpa sebarang usaha.

“Terima kasih tak terhingga aku ucapkan pada semua yang sentiasa ada di belakang aku. Tak ada kejayaan tanpa usaha.

Terima kasih juga pada anda semua yang telah membuat tempahan dan terus menyokong aku” kongsinya lagi

Dalam perkembangan berkaitan, difahamkan jenama 302 ini merupakan simbolik kepada hukuman gantung sampai mati. Ungkapan ThreeOTwo sering kali diselitkn MK dalam lagunya sebagai salah satu bait lirik sekaligus menjadi ‘trademark’ kepada penyanyi yang berasal dari Sabah ini.

A post shared by MK K-CLIQUE (@hairiwhuut)

Meninjau ke ruangan komen, rata-rata peminat dan rakan selebriti turut teruja untuk memiliki salah satu koleksi jenama berkenaan selain turut mengucapkan selamat maju jaya buat MK.


12 Fesyen Selebriti Paling Memukau Di Anugerah Oscar 2021

Anugerah Oscar ke-93 telah berlangsung pada sebentar tadi, 26 April 2021 , 8.00 pagi GMT +8 di Dolby Theatre, Union Station, Los Angeles.

Daripada senarai yang dipertandingkan, filem Nomadland telah menang besar dalam Anugerah Oscar 2021. Filem ini telah membolot beberapa anugerah termasuklah Best Picture, Best Actress (Frances McDormand), dan Best Director (Chloe Zhao) , yang menjadi wanita pertama berwarna (dan wanita kedua) yang menang dalam kategori itu.

Disebalik kemenangan filem tersebut, tumpuan turut diberikan kepada selebriti-selebriti antarabangsa yang hadir. Selain dari nama mereka yang dikenali seluruh dunia, fesyen yang digayakan di karpet merah turut menjadi perbualan ramai.


Isteri Irwansyah Mengaku Pernah Minta Cerai

Pasangan Zaskia Sungkar dan Irwansyah baru sahaja menyambut ulang tahun perkahwinan mereka yang ke 10 tahun. Mereka berkahwin pada 15 Januari 2011.

Namun, pada usia 10 tahun perkahwinan, ternyata Zaskia baru saja mengungkapkan satu perkara yang mengejutkan ketika bergelar isteri. Nak tahu apa?

Dalam memuat naik videonya dengan Shireen Sungkar, Zaskia menganggap bahawa pada masa itu kehidupan perkahwinannya tidak pernah tenang.

Dia juga menambah bahawa hampir setiap hari dia berhadapan dengan kemelut dan mencetuskan pelbagai emosi dengan pasangannya. Pertengkaran yang sering terjadi  membuatkan Zaskia sering meminta untuk berpisah dengan Irwansyah.

“Saya dan Irwan memang selalu gaduh, pada tahun pertama, pada awalnya ia sangat teruk. Saya mahu bercerai, berapa kali, itu saya tidak faham,” katanya di YouTube The Sungkar Family yang dimuat naik pada bulan April 25, 2021.

Mengalami keresahan dalam hidupnya yang sudah berkahwin, Zaskia merasakan bahawa pada masa itu dia memerlukan ketenangan dalam hidupnya yang sudah berkahwin. Dalam sesi wawancara video dengan Shireen Sungkar, Zaskia menambah bahawa jawapan untuk masalahnya adalah pergi menunaikan umrah.

Zaskia juga berusaha untuk pergi menunaikan umrah dan mengajak Irwansyah mengikutnya. Walaupun agak memaksa, Zaskia merasakan bahawa dengan mengerjakan Umrah, kehidupan berkahwinnya dapat menjadi lebih baik.

“Pada akhirnya, tidak mengapa, saya harus kembali kepada yang di atas, kembali kepada Allah, dan saya mahu Irwansyah juga pergi menunaikan umrah,” jelas Zaskia.

Zaskia juga merasa terpanggil untuk memakai tudung. Walaupun dia sempat curiga, dia akhirnya berjaya memakai hijab ketika mendapat restu dan dorongan dari ayahnya. Dia juga menambah bahawa walaupun dia merasa aneh dan menjadi wanita pertama yang memakai tudung dalam keluarga besarnya, Dia merasa bangga dan menyesal kerana dia tidak melakukan ini sejak awal.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Syed Saddiq Bengang, Bagaimana Peniaga Burger Boleh Dikompaun Sampai RM50 Ribu

Ahli Parlimen Muar Syed Saddiq Syed Abdul Rahman sebentar tadi meluahkan rasa kesalnya selepas melihat berita tentang seorang peniaga burger dikompaun.

Di laman twitternya, Saddiq berkongsi sebuah hantaran dari akaun twitter bernama @ohtweet.

Hantaran itu  menunjukkan seorang pengguna Facebook dikenali sebagai Faisal Burger berkongsi satu surat saman yang dipercayai telah dikeluarkan oleh pihak polis.

Difahamkan pemuda itu dikompaun sehingga RM50 ribu kerana berniaga burger depan tangga rumah sehingga lewat malam.

Pemuda yang dikenali dengan nama Faisal itu memuatnaik luahannya di laman facebooknya.

Dalam pada itu, Saddiq mempersoalkan bagaimana seorang peniaga burger boleh dikenakan kompaun sehinga RM50 ribu. Malah Saddiq mempersoalkan tindakan pihak berkuasa kerana tidak ada budi bicara.

“Peniaga burger kena kompaun RM50 ribu?? Sebelum ini pelajar kena kompaun RM1500. Mana rakyat nak cari duit nak bayar kompaun macam ni? Kenapa tak ada budi bicara dan tegur kalau ada salah?”-tulisnya di laman twitter.

“Berniaga biasalah lebih masa. Kalau ada order, buat sahajalah sebab itu rezeki hari itu. Tapi kena kompaun sampai jumlah yang melampau ini, mana peniaga nak cari duit bayar? Kenapa tak beri amaran atau tegur sahaja dulu sebelum nak beri kompaun?”- tambahnya lagi laman Telegram.

Menurut tinjauan kami di ruangan komen hantaran oleh Faisal Burger, ramai yang tidak berpuas hati dengan tindakan saman tersebut.

Mereka menyifatkan kadar kompaun yang dikenakan adalah terlampau mahal dan tidak mampu dibayar oleh peniaga berkenaan.

Walaubagaimanapun, sehingga artikel ini ditulis, belum ada lagi kenyataan susulan dari peniaga tersebut.


Dituduh Melakukan Pembedahan Plastik! Ini Wajah Terkini Zac Efron Yang Menjadi Tanda Tanya

Zac Efron baru-baru ini telah terlibat dalam perayaan Earth Day The Musical yang telah berlangsung pada 22 April 2021. Dia telah muncul  sebagai cameo menurusi program tersebut yang ditayangkan oleh Facebook Watch pada 21 April 2021.

Kemuculan Zac Efron dalam program tersebut telah mencetuskan perdebatan antara peminta. Rata-rata peminat berdebat mengenai penambilannya yang nampak berbeza. Ada yang mengatakan bahawa pelakon The Greatest Showman itu secara diam-diam telah melakukan pembedahan plastik.

Menurut Intep Seleb, pelakon berusia 33 tahun itu pernah tergelincir ketika berada di pintu masuk ke kediamannya di Los Angeles, Amerika Syarikat pada November 2013. Hal ini menyebabkan dia tercedera dibahagian rahang.

Daripada kejadian tergelincir tersebut, Zac Efron telah menjalani pembedahan di rahangnya. Walaupun tidak patah, kecederaan ini menyebabkan rahang zac efron terpaksa dibedah dan menerima beberapa jahitan.

Hingga kini, Zac Efron masih belum memberikan reaksi terhadap tuduhan pembedahan plastik seperti yang diperdebatkan oleh peminat. Terbaru Zac Efron dilaporkan sudah berpisah dengan Vanessa Valladares setelah berpacaran selama 10 bulan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Inilah Perniagaan Yang Dijalankan Oleh Pasangan Jutawan Neelofa Dan PU Riz

Pasangan selebriti paling popular, sama cantik dan sama padan ini telah selamat diijabkabulkan pada bulan Mac yang lalu. Majlis gilang gemilang serba putih ini telah dilangsungkan di Hotel Grand Hyatt, Kuala Lumpur.

Sewaktu Neelofa berusia 26 tahun, dia pernah digelar jutawan dan tersenarai sebagai wanita terkaya di Asia Tenggara bawah 30 tahun di dalam majalah Forbes.

Kini Neelofa dan suaminya mempunyai pelbagai cabang perniagaan yang dijalankan. Di sini kami ingin berkongsi dengan pembaca antara perniagaan yang dijalankan oleh Neelofa dan suaminya, PU Riz. Jom kita tengok!

Aplikasi yang dikeluarkan hasil dari idea Neelofa sendiri ini baru dilancarkan pada Januari yang lalu. Aplikasi TheNoor yang merupakan sebuah aplikasi Islamik dan gaya hidup muslim yang merangkumi semua aspek kerohanian dan kehidupan seharian. Fungsi asas aplikasi ini adalah seperti menunjukkan waktu solat, arah kiblat, pemain media Al-Quran serta terjemahan dalam 5 bahasa iaitu Melayu, Inggeris, Tamil, Mandarin dan Indonesia.  Pilihan bahasa juga turut terdapat dalam terjemahan dan alih suara dalam A-Quran Player. Apa yang menariknya lagi, untuk terjemahan dalam bahasa melayu, terjemahan menggunakan suara Neelofa sendiri. Ianya boleh digunakan bila-bila masa dan dimana sahaja anda berada.

Nama ‘Noor’ yang diambil sebagai nama aplikasi ini yang membawa maksud cahaya yang menyinari dan membawa rahmat kepada seluruh umat manusia.

Antara fungsi lain Aplikasi TheNoor adalah seperti pembayaran zakat, E-Dagang dan pengurusan wasiat. Pada masa akan datang, Neelofa ingin menjadikannya sebagai E-Wallet bagi memudahkan lagi urusan pengguna.

Pendakwah bebas yang juga merupakan seorang pelakon, Muhammad Hariz Mohd Ismail yang kini berusia 25 tahun dan berasal dari Selangor. Anak kedua dari 3 beradik ini mula dikenali selepas beliau menyertai program ‘Pencetus Ummah’ pada tahun 2016. Beliau juga mahu meneruskan legasi dan mengikut jejak langkah bapanya yang juga merupakan seorang ahli perniagaan yang berjaya.

Restoran milik PU Riz kini mempunyai 10 cawangan di seluruh Malaysia yang menyediakan lebih 500 hidangan Melayu, Thai dan Barat dengan harga yang berpatutan. Selain itu, PU Riz juga ada menguruskan food court di tingkat 3 NU Sentral, Kuala Lumpur.

Sejak tahun 2019, Neelofa sudah pun bekerjasama dengan syarikat Chatime. Kolaborasi minuman susu iaitu Nilofa Dalgonana telah terhasil selepas produk minuman susu pisang jenama Neelofa menjadi viral dan terus melonjak naik. Ia merupakan minuman susu pisang yang digabungkan dengan milk tea dan juga coklat.

Selain itu, kolaborasi ini juga telah menghasilkan ais krim teh boba.

Buku kaya jiwa terbitan Markaz Tijaari merupakan naskah hasil karya PU Riz sendiri yang dipenuhi dengan pesanan untuk menjalani kehidupan seharian serta diselitkan dengan kisah perjalanan kehidupan peribadinya sendiri.  Buku ini yang mengisahkan dari seorang insan biasa hingga kini menuju kepada banyaknya kisah dan pengorbanan pada usia yang muda. Pengalaman yang bersulam keindahan dan kepahitan menjadikan Ustaz Muhammad Hariz seorang yang gigih belajar. Buku kaya jiwa PU Riz ini ada dijual di Shopee dengan harga RM35.00 senaskah.

Selain itu, PU Riz dan Neelofa juga mengusahakan Markaz Tijaari bagi membantu rakyat Malaysia terutama golongan surirumah dan pelajar yang mahu menambah pendapatan.

Perniagaan tudung dibawah jenama Naelofar telah dijalankan sejak September 2014 dengan hanya 3 orang pekerja sahaja. Pelbagai cabaran dan dugaan yang dilalui sepanjang mengusahakan perniagaan yang dijalankan bersama keluarganya itu. Koleksi tudung Naelofar hijab telah dijual secara dalam talian ke lebih 37 buah negara termasuk Perancis, United Kingdom dan banyak lagi.  Menurut Neelofa, pada tahun 2015, syarikatnya mencatatkan jualan sebanyak 50 juta ringgit dengan pasaran antarabangsa yang telah menyumbang sebanyak 10 peratus daripada jumlah jualan tersebut.

Selain itu, Neelofa juga kini menjalankan perniagaan lain seperti produk minuman susu Nilofa seperi susu pisang, durian, mangga, kurma, badan dan kismis. Harga yang ditawarkan adalah dari RM3.50 hingga RM27.00 untuk 6 pek.

Inilah antara senarai yang dapat kami kongsikan bersama pembaca. Terdapat berbagai perniagaan yang dilakukan oleh pasangan ini bagi mencapai kejayaan yang luar biasa. Semoga pasangan ini dapat menjadi inspirasi untuk kita terus berjaya dan memperoleh kejayaan.